
	讻讗讬诇讜 拽讚讜砖. 讛拽讘''讛 驻讬专讜砖 讜讛讗 讗诪专 诇注讬诇 砖谞拽专讗 拽讚讜砖 讻诇讜诪专 砖讛讬讜砖讘 讘转注谞讬转 谞拽专讗 拽讚讜砖 讜诪砖谞讬 诇讗 拽砖讬讗: 讙讜诪诇 谞驻砖讜. 驻讬专讜砖 砖讙讜诪诇 讞住讚 诇谞驻砖讜 砖讗讬谞讜 诪转注谞讛 谞拽专讗 讞住讬讚: 讗讬谉 转注谞讬转 爪讘讜专 讘讘讘诇 讗诇讗 转砖注讛 讘讗讘 讘诇讘讚. 驻讬专讜砖 砖讛讬讛 诇讛诐 讛专讘讛 讙砖诪讬诐: 讬讞讬讚 砖拽讬讘诇 注诇讬讜 转注谞讬转 讗注''驻 砖讗讻诇 讜砖转讛 讻诇 讛诇讬诇讛 诪转驻诇诇 转驻诇转 转注谞讬转 转讬诪讛 讗诪讗讬 谞拽讟 讬讞讬讚 讚爪讘讜专 谞诪讬 讚讗诪专讬谞谉 讘诪转谞讬' (诇注讬诇 讚祝 讬.) 讚注讜砖讬谉 砖诇砖讛 转注谞讬讜转 讜讗讜讻诇讬诐 诪砖讞砖讬讻讛 讜爪''注: 诇谉 讘转注谞讬转讜. 驻讬专讜砖 砖讛转注谞讛 讛讬讜诐 讜讘诇讬诇讛 诇讗 讗讻诇 讜诇谉 讘转注谞讬转讜 讗注''讙 砖讛诇讬谞讛 讛讬讛 诪讻讞 转注谞讬转 砖拽讬讘诇 注诇讬讜 讗讬谞讜 诪转驻诇诇 转驻诇转 转注谞讬转 讜讘讛''讙 讬砖 讗讜讻诇 讜诪转驻诇诇 转驻诇转 转注谞讬转 讜诪驻专砖 讻诪讜 讛讻讗 讚讘砖讞专讬转 讗讜诪专 转驻诇转 转注谞讬转 讗注''驻 砖讗讻诇 讻诇 讛诇讬诇讛 讜讬砖 诪转注谞讛 砖讗讬谞讜 诪转驻诇诇 讻诪讜 讘注专讘讬转 讗注''驻 砖诇讗 讗讻诇 讜诪驻专砖 讘讛诇讻讜转 讙讚讜诇讜转 讚讗讬谉 讗讜诪专讬谉 注谞谞讜 讘转驻诇转 砖讞专讬转 砖诪讗 谞诪爪讗 砖拽专谉 讘转驻诇转讜 讚砖诪讗 诇讗 讬住讬讬诐 讛转注谞讬转 讜诇讬 谞专讗讛 讚诇讗 谞拽专讗 砖拽专谉 讻讬讜谉 砖讛讬讛 讘讚注转讜 诇讛转注谞讜转 讗驻讬诇讜 讗拽专讬 讗讜谞住 讗讞专 讻讱 讜诇讗 诪爪讬 诇爪注专 谞驻砖讬讛 诇讗 讙专注 诪诪转注谞讬谉 诇砖注讜转 讜讻谉 诪砖诪注 诪讛讗 讚转谞谉 (诇拽诪谉 讚祝 讬讟.) 讬专讚讜 诇讛诐 讙砖诪讬诐 拽讜讚诐 讞爪讜转 讗讬谞谉 诪砖诇讬诪讬谉 讜诪住转诪讗 诪砖诪注 砖讗诪专讜 转驻诇转 转注谞讬转 诪讻诇 诪拽讜诐 讗讬谉 讝讛 专讗讬讛 讙诪讜专讛 讚砖诪讗 诇讗 讗诪专讜讛 讜诪讛讗 讚诇拽诪谉 (讚祝 讬讘:) 讙讘讬 专讘 讛讜谞讗 讘专讬讛 讚专讘 讬讛讜砖注 讘专讬讛 讚专讘 讗讬讚讬. 讚讬转讬讘 讘转注谞讬转讗 诪讚讗诪专讜 诇讬讛 诇讬讝讜祝 诪专 讜诇讬驻专注 讜讗诪专 诇讛讜 转注谞讬转 讞诇讜诐 讛讜讗 讗诪讗讬 诇讗 讗诪专 诪驻谞讬 砖讗诪专 转驻诇转 转注谞讬转 讗讬谉 讝讛 专讗讬讛 诇讚讘专讬 讛''讙 讚诇讗 讛讬讛 讚注转讜 诇讛转注谞讜转. 诪讘注讜讚 讬讜诐 讜诇讗 拽讘诇 注诇讬讜 讜讻转讘 讛专''诪 诪讬 砖诇讗 拽讘诇 注诇讬讜 诪讘注讜讚 讬讜诐 讚讗讬谉 讗讜诪专 注谞谞讜 讗讬 诇讗讜 讚转注谞讬转 讞诇讜诐 讛讜讗 讜谞讜讛讙讬诐 砖砖诇讬讞 爪讘讜专 讗讜诪专讜 讘砖讞专讬转 讻讚讬 诇讛讜讚讬注 诇注讜诇诐 讜诇讛讝讻讬专 讛转注谞讬转 讗讘诇 讬讞讬讚 讗讬谞讜 讗讜诪专 注讚 讛诪谞讞讛 [讜讘讟讜专 讗讜专讞 讞讬讬诐 (住讬' 转拽住讛) 讗讜诪专 砖诇讬讞 爪讘讜专 讗讜诪专 讘讻诇 驻注诐 砖讗讬 讗驻砖专 砖诇讗 讬转注谞讜 拽爪转 诪拽讛诇 注讻''诇]:




专讘讬谞讜 讞谞谞讗诇

讗"讻 诪讛 转"诇 诪讗砖专 讞讟讗 注诇 讛谞驻砖 讘谞讝讬专 砖谞讟诪讗 讛讻转讜讘 诪讚讘专 讜诪驻谞讬 砖谞讟诪讗 谞拽专讗 讞讜讟讗. 讜专"诇 讗诪专 讛诪讜谞注 注爪诪讜 诪谉 讛转注谞讬转 讛讜讗 讞住讬讚 砖谞讗诪专 讙讜诪诇 谞驻砖讜 讗讬砖 讞住讚. 讛讙讜诪诇 讟讜讘 诇谞驻砖讜 讗讬砖 讞住讚:



讗"专 讬专诪讬讛 讗讬谉 转"讞 专砖讗讬 诇住讙祝 注爪诪讜 讘转注谞讬转 诪驻谞讬 砖诪诪注讟 (注爪诪讜) 讘诪诇讗讻转 砖诪讬诐.



讗诪专 专讘 讛讜谞讗 讬讞讬讚 砖拽讘诇 注诇讬讜 转注谞讬转 讘' 讬诪讬诐 讝讛 讗讞专 讝讛 讗驻讬诇讜 讗讜讻诇 讜砖讜转讛 讻诇 讛诇讬诇讛 讻讜'. 讛讚讬谉 讘诪讬 砖拽讘诇 注诇讬讜 讬讜诐 讗讞讚 讗讜 讘' 讬诪讬诐 转注谞讬转 讚讬谞诐 讗讞讚 诪讬讛讜 谞讜讞 诇讛转诇诪讚 诇讛讘讬谉 驻讬专讜砖讜 讘砖谞讬 讬诪讬诐 诪讬讜诐 讗讞讚. 讜讻谉 驻讬专讜砖讜. 讗讚诐 砖拽讘诇 注诇讬讜 诇讛转注谞讜转 砖谞讬 讜砖诇讬砖讬 讜讛转注谞讛 讬讜诐 讘' 讜讘注专讘 讗讻诇 讜砖转讛 诇诪讞专 注讜讚 讘讬讜诐 讙' 诪转注谞讛 讜诪转驻诇诇 转驻诇转 转注谞讬转 讗注"驻 砖诪转注谞讛 专讜讘 讬讜诐 讙' 诪驻谞讬 砖诇讗 拽讘诇 注诇讬讜 诪讬讜诐 讘' 诇讛转注谞讜转 讬讜诐 讙' 讜谞诪爪讗 转注谞讬转讜 讘讬讜诐 讙' 转注谞讬转 砖注讜转 讚讛讗 诇讗 拽讬讘诇 转注谞讬转 诪讗转诪讜诇. 讜注诇 讝讛 诪讚拽讚拽 专讘 讬讜住祝 诪"讟 讚专讘 讛讜谞讗. 诪讬 讗诪专讬谞谉 拽住讘专 专讘 讛讜谞讗 诪转注谞讛 诇砖注讜转.



讜讛诪转注谞讛 诇砖注讜转 讗讬谞讜 诪转驻诇诇 转驻诇转 转注谞讬转. 诇驻讬讻讱 讗诪专 诇诪讞专 讗讬谞讜 诪转驻诇诇 转驻诇转 转注谞讬转. 讗讜 讚诇诪讗 拽住讘专 专讘 讛讜谞讗 讗讬谉 诪转注谞讬谉 诇砖注讜转 讜讗讬谞诐 转注谞讬转 讻诇诇. 诇驻讬讻讱 讗讬谞讜 诪转驻诇诇 转驻诇转 转注谞讬转.



讜讗诪专 讗讘讬讬 诇注讜诇诐 拽住讘专 专讘 讛讜谞讗 诪转注谞讬谉 诇砖注讜转 讜讛诪转注谞讛 诇砖注讜转 诪转驻诇诇 转驻诇转 转注谞讬转. 讜砖讗谞讬 讛讻讗 讚诇讗 拽讘讬诇 注诇讬讛 诪注讬拽专讗.



讜注讜讚 诇讗 讛讬讛 讘讚注转讜 诇讛砖诇讬诐 转注谞讬转讜 注讚 讛注专讘. 讜拽讬讬"诇 讻诇 转注谞讬转 砖诇讗 砖拽注讛 注诇讬讜 讞诪讛 诇讗讜 砖诪讬讛 转注谞讬转 诇驻讬讻讱 转诪爪讗 转注谞讬转 砖注讜转. 讜诪住转讘专讗 讚诪讬 砖谞讝讚诪谉 诇讜 讜诇讗 讗讻诇 注讚 砖注讘专 专讜讘 讛讬讜诐 讜讻讬讜谉 砖专讗讛 讻讱 讛住讻讬诐 诇爪讜诐 讜诇讛砖诇讬诪讜 讗讜转讜 讬讜诐 讘转注谞讬转 讝讛讜 转注谞讬转 砖注讜转 讜诪转驻诇诇 讘讗讜转讛 砖注讛 砖讛住讻讬诐 诇讛砖诇讬诪讜 转注谞讬转 砖注讜转 转驻诇转 转注谞讬转 注谞谞讜 讘砖讜诪注 转驻诇讛. 讜讚讜讜拽讗 讗讞专 砖拽讘诇 注诇讬讜 诇注爪诪讜 砖诪转驻诇诇 转驻诇转 转注谞讬转 讗讘诇 诪拽讜讚诐 诇讗:



专"注 讗拽诇注 诇讙讬谞讝拽 讘注讜 诪讬谞讬讛 诪转注谞讬谉 诇砖注讜转 讻讜' 讜讗住讬拽谞讗 讛诇讻转讗 讛诪转注谞讛 诇砖注讜转 诪转驻诇诇 转驻诇转 转注谞讬转 讜拽谞拽谞讬诐 (砖诇诪讬诐) [讬砖谞讬诐] 砖砖讬诪砖讜 讘讛谉 注讜讘讚讬 讻讜讻讘讬诐 讘讬讬谉 砖诇讛谉 诇讗讞专 砖讬砖驻讻讜 讛讬讬谉 诪讛谉 讗诐 讬砖讗专讜 专讬拽讬诐 讬"讘 讞讜讚砖 诪讜转专 诇讬砖专讗诇 诇讛讟讬诇 讘讛谉 讬讬谉 诇讛砖转诪砖 讘讛谉.





专讘讬谞讜 讙专砖讜诐

讻讗讬诇讜 拽讚讜砖 砖专讜讬 讘转讜讱 诪讬注讬讜 讜诇讗 讬转注谞讛 专"诇 讗诪专 讬讜砖讘 讘转注谞讬转 谞拽专讗 讞住讬讚 砖谞讗' 讙讜诪诇 谞驻砖讜 讗讬砖 讞住讚 砖驻讬专砖 注爪诪讜 诪诇讬讻诇 讻诪讜 讜讬讙诪诇:



诪诪注讟 讘诪诇讗讻转 砖诪讬诐. 砖讗讬谞讜 讬讻讜诇 诇注住讜拽 讘转讜专讛:



讬讞讬讚 砖拽讬讘诇 注诇讬讜 转注谞讬转. 讻专讗讜讬 诪讘注讜讚 讬讜诐. 诇谉 讘转注谞讬转. 讛"拽 讗诐 诇讗 拽讘诇 诪讘注讜讚 讬讜诐 讗诇讗 讘爪驻专讗 拽讘诇 注诇讬讛 诇讛转注谞讜转 讞爪讬 讛讬讜诐 讜讘讞爪讬 讛讬讜诐 拽讘讬诇 注诇讬讛 注讚 诇讗讜专转讗 讜诇谉 讘诇讬诇讛 讘转注谞讬转讜 讜诇讗 拽讘诇 注诇讬讛 讻诇讜诐 讜讛转注谞讛 讗祝 诇诪讞专 讗讬谉 诪转驻诇诇 转驻诇转 转注谞讬转 砖讻讘专 讬爪讗 讘转驻诇转 转注谞讬转 讚讗转诪讜诇. 讜砖讗谞讬 讛讻讗 讚诇讗 拽讘讬诇 注诇讬讛 诪讗讜专转讗 讻诇讜诪专 讘讗讜转讜 讬讜诐 砖诪转注谞讛 诇砖注讜转 诪转驻诇诇 转驻诇转 转注谞讬转 讗讘诇 讛讻讗 讚诇谉 讘转注谞讬转讜 注讘讚讬讛 诇讛讗讬 转注谞讬转 砖谞讬 讻转注谞讬转 讗专讬讻讗 砖讛讜讗 诪讗转诪讜诇 砖注讚讬讬谉 诇讗 讗讻诇 讜讻讬讜谉 砖讛转驻诇诇 讗转诪讜诇 转驻诇转 转注谞讬转 讗讬谉 爪专讬讱 诇讛转驻诇诇 讛讬讜诐:



诪转注谞讬谉 诇砖注讜转 砖诪拽讘诇讬谉 转注谞讬转 讘讬讜诐 讗注"讙 讚诇讗 拽讘讬诇 注诇讬讛 诪讗讜专转讗:



拽谞拽谞讬诐 砖诇 注讜讘讚讬 讻讜讻讘讬诐 砖谞砖转诪砖 讘讛谉 讬讬谉. 诇讗讞专 砖谞讬诐 注砖专 讞讜讚砖. 诇讗讞专 砖谞砖转诪砖讜 讘讜 注讜讘讚讬 讻讜讻讘讬诐:





专诪讘"谉

注讻砖讬讜 讗谞讬 讞讜讝专 诇驻专砖 拽爪转 讚讘专讬诐 砖爪专讬讻讬谉 诇讬 讘讬讗讜专 诪讛 砖讗诪专讜 诇注讬诇 讗讬谉 转"爪 讘讘讘诇 讗诇讗 转砖注讛 讘讗讘 讘诇讘讚. 讜专讗讬转讬 讘驻讬' 专砖"讬 诪驻谞讬 砖讗讬谉 爪专讬讻讬谉 诇诪讟专 讻诇 讻讱 讗讬谉 讙讜讝专讬谉 注诇讬讛诐 转注谞讬转 讘讞讜诪专 讝讛. 
讜讛谞讛 诇驻讬' 讛讝讛 讘砖讗专 讗专爪讜转 砖讘讞"诇 砖讛谉 爪专讬讻讬谉 诇诪讟专 讻讗"讬 讬砖 转"爪. 讜注讜讚 拽砖讛 讚讗"讻 讚讜拽讗 诇讙砖诪讬诐 讗讘诇 诇砖讗专 爪专讜转 砖诪转专讬注讬谉 注诇讬讛诐 诇诪讛 诇讗 讬讛讬讜 谞讜讛讙讬谉 转注谞讬转 讘讞讜诪专讜转 讛诇诇讜 讜讞讟讜 转砖注讛 讘讗讘 转注谞讬转 讙砖诪讬诐 讛讜讗 讜讗"转 砖讗讬谉 住讚专 讝讛 讗诇讗 诇讙砖诪讬诐 讗讘诇 诇砖讗专 爪专讜转 讗讬谉 讙讜讝专讬谉 转"爪 讘讞讜诪专讜转 讗诇讜 讝讜 砖讬讘讜砖 讬讜转专 诪谉 讛专讗砖讜谞讛 讚讛讗 拽转谞讬 诇讛讜 讘讗讬讚讱 驻专拽讬谉 诇砖讗专 爪专讜转 诇讞讜诪专讗 讻讚转谞谉 住讚专 转注谞讬讜转 讛讗诇讜 讛讗诪讜专 讘专讘讬注' 专讗砖讜谞讛 讗讘诇 爪诪讞讬谉 砖砖谞讜 诪转专讬注讬谉 注诇讬讛谉 诪讬讚 讜讻讜诇讛 诪转谞讬'讚砖"诪 讻讞讜诪专讗 讚拽转谞讬 讘讗讞专讜谞讜转 诪讛 讗诇讜 讬转专讜转 砖讘讗诇讜 诪转专讬注讬谉 讗讜转讛 讘砖讗专 爪专讜转 诪讬讚 讻讚拽转谞讬 讜讗讝讬诇 讘住讚专讗 讚诪转谞讬转讬谉 讜讘专讬讬转讗 拽转谞讬 讛讻讗. 砖讗专 诪讬谞讬 驻讜专注谞讜转 诇讞讜诪专讗 讜专' 讬讛讜讚讛 谞砖讬讗讛 讘砖讗专 爪注讚讬诐 讙讝专 转诇转 注砖专讛 讚转注谞讬转讗 讜讛讬讬谞讜 讻住讚专谉 讚诪转谞讬' 诪讚拽讗诪专 砖诇砖 注砖专讛 讜讘专讬讬转讗 谞诪讬 讚拽转谞讬 讻砖讗诪专讜 砖诇砖 讜讻砖讗诪专讜 砖讘注 诇讗 讗诪专讜 讗诇讗 诇讙砖诪讬诐, 讗讘诇 诇砖讗专 诪讬谞讬 驻讜专注谞讬讜转 诪转注谞讬谉 讜讛讜诇讻讬谉 注讚 砖讬注谞讜 诇讬转谞讬 谞诪讬 诇拽讜诇讗 讚砖讗专 爪专讜转 讻砖讗诪专讜 讗住讜专讬谉 讘诪诇讗讻讛 讻讜' 讜讻砖讗诪专讜 讗讜讻诇讬谉 讜砖讜转讬谉 诪讘注讜讚 讬讜诐 诇讗 讗诪专讜 讗诇讗 诇讙砖诪讬诐 讗讘诇 诇砖讗专 诪讬谞讬 驻讜专注谞讬讜转 诪讜转专讬谉.
讜诪爪讗转讬 讘讬专讜砖' [讛"讛] 讗"专 讬讜讞谞谉 讻诇 转注谞讬转 砖讘"讚 讙讜讝专讬谉 诇讛驻住讬拽 注讜讘专讜转 讜诪谞讬拽讜转 诪转注谞讜转 讗"专 砖诪讜讗诇 讘专 专讘 讬爪讞拽 谞专讗讬谉 讚讘专讬诐 讻砖讙讝专讜 讻讘专 砖诇讗 诇讛驻住讬拽 讗讘诇 讗诐 讙讝专讜 讻讘专 诪讬讚 诇讛驻住讬拽 注讜讘专讜转 讜诪讬谞讬拽讜转 诪转注谞讜转 讘讛谉 讜转谞讬 讻谉 注讜讘专讜转 讜诪谞讬拽讜转 诪转注谞讜转 讻讚专讻谉 讘转砖注讛 讘讗讘 讜讘转"爪 讜讘讙' 转注谞讬讜' 讛专讗砖讜谞讜转 讬讘讙' 讛砖谞讬讜转 讗讘诇 讘砖讘注 讛讗讞专讜谞讜转 讗讬谞谉 诪转注谞讜转 讗注驻"讻 讗讬谉 诪谞讛讙讬谉 讘转驻谞讜拽讬谉 讗诇讗 讗讜讻诇讜转 讜砖讜转讜转 讻讚讬 拽讬讜诐 讛讜讜诇讚, 诇讗 讻砖讙讝专讜 讻讘专 砖诇讗 诇讛驻住讬拽 讗转讗 专讘讬 讘专 讝讘讚讗 专' 讬爪讞拽 讘专 砖讬诇讛 讘砖诐 专讘讬 讬讜讞谞谉 讜讗驻讬' 讙讝专讜 诪讬讚 诇讛驻住讬拽 讗讬谉 注讜讘专讜转 讜诪谞讬拽讜转 诪转注谞讜转 讘讛谉 讛谞讛 讝讜 讛住讜讙讬讗 讻讜诇讛 讘驻砖讬讟讜转 讛讬讗 讗讜诪专转 砖讘"讚 讙讜讝专讬谉 诇驻注诪讬诐 讘诪拽爪转 讛转注谞讬转 诇讛驻住讬拽 讘专讗砖讜谞讜转 诪讘注讜讚 讬讜诐 讜讘讙砖诪讬诐 讜讚讗讬 诇讗 注讘讚讬 讗诇讗 讻讚转谞谉 讘住讚专 转注谞讬讜转 讗诇讗 讘砖讗专 爪专讜转 诪砖讻讞转 诇讛 讚讻诇 讛讬讻讗 讚转谞谉 诪转专讬注讬谉 诪讬讚 诪驻住讬拽讬谉 讘讛谉 讜谞讜讛讙讬谉 讘讞讜诪专 砖讘讗讞专讜谞讜转 砖诇 讙砖诪讬诐.
讜讛专讗讘"讚 讝"诇 讻转讘 讚讛讗.讚讗诪专 砖诪讜讗诇 讗讬谉 转"爪 讘讘讘诇 讗诇讗 转砖注讛 讘讗讘 讘诇讘讚 讬砖 诪驻专砖讬诐 诪砖讜诐 讚讘讘讘诇 讟讜讘注谞讬 谞讬谞讛讜 讜诇讗讜 诪讬诇转讗 讛讬讗 讗讟讜 转砖注讛 讘讗讘 诪砖讜诐 讙砖诪讬诐 讛讜讗 注诇 爪专讛 讗讞专转 讛讬讗 讜讛诇讗 注诇 讻诇 爪专讛 讗讞专转 诪转注谞讬谉 讜讗"讻 诪"砖 讘讘诇 诪讗"讬 讗诇讗 讗讬谉 砖讜诐 转"爪 讘讘讘诇 砖讬讗住专讜 讘诪诇讗讻讛 诪驻谞讬 砖讛诐 注谞讬讬诐 讜诇讗 讘专讞讬爪讛 讜住讬讻讛 诪驻谞讬 砖讗讬谉 讛讗讜讬专 讘专讬讗 讜讻谉 谞注讬诇转 讛住谞讚诇 讻诇 讗诇讜 讚讘专讬 讛专讘 讝"诇. 
讜讛谞讛 诇驻讬 讚讘专讬讜 谞诪讬 讗讬谉 讛注谞讬谉 谞讜讛讙 讗诇讗 讘讘讘诇 砖讬砖 诇讛诐 讛注讜谞讬 讛讝讛 讜讛讞讜诇砖讛 讛讝讗转 讜注讜讚 讘转砖诪讬砖 讛诪讟讛 诇讚讘专讬讜 讗住讜专讬谉 讛诐, 讜砖诪讗 讬砖 诇讚讞讜拽 讘讚讘专讬讜 讜诇讜诪专 砖诇讗 专爪讜 诇讛讟专讬讞 注诇 讛爪讘讜专 讘砖讗专 讗专爪讜转 诇驻讬 砖讬砖 诪拽讜诪讜转 砖讛诐 注谞讬讬诐 讜讞诇讜砖讬诐 讜诪拽讜诪讜转 砖讬砖 讘讛诐 爪谞讛 讬转讬专讛 讜爪专讬讻讬谉 诇谞注讬诇转 诪谞注诇 讜住谞讚诇 讜讻讬讜谉 砖讘讟诇讬 拽爪转 讛讚讘专讬诐 诪讛诐 讘讟诇 讚讬谉 转"爪 讜讛砖讜讜 讻诇 讛诪拽讜诪讜转 讘讻讱 讞讜抓 诪讗"讬 讜诪"诪 讚讘专讬诐 讞诇讜砖讬诐 讛诐 讜讗讬谉 讘讛诐 讟注诐 讜专讬讞.
讗诇讗 讛讟注诐 讛谞讻讜谉 诪驻谞讬 砖砖谞讬谞讜 讘"讚 讙讜讝专讬谉 注诇 讛爪讘讜专 讜讗讬谉 讘讞"诇 讘"讚 砖讛讚讬讜讟讜转 讛诐 讜讗讬谉 讻讞 讘讙讝专转诐 诇讛砖讜讜转 转注谞讬转 砖诇讛诐 诇转注谞讬转 砖诇 转讜专讛 砖讛讜讗 讬讛"讻 讜转砖注讛 讘讗讘 砖讛讜讛 讙讝专转 谞讘讬讗讬诐. 
讜专讗讬转讬 讘讬专讜砖诇诪讬 讻转讬讘 讬爪讗 讞转谉 诪讞讚专讜 讝讛 谞砖讬讗 讜讻诇讛 诪讞讜驻转讛 讝讛 讗讘 讘"讚 专' 讞诇讘讜 讗诪专 诇专' 讬讜讚谉 谞砖讬讗 驻讜拽 注诪谉 讘爪注专谉 注讘讬讚 讗"专 讬讜住讬 讛讚讗 讗诪讜专讛 讗讬诇讬谉 转注谞讬谉 讚讗谞谉 注讘讚讬谉 诇讬转 讗讬谞讜谉 转注谞讬谉 诇诪讛 讚爪讬转 谞砖讬讗 注诪谉 讜讙诐 讝讛 诪谉 讛讟注诐 讛诪讘讟诇 讚讬谉 转"爪 讘讘讘诇 讜讻诇 转"诇 诇驻讬 砖讗讬谉 砖诐 谞砖讬讗 讜诇讗 讗讘 讘"讚 砖诪转注谞讬谉 注诪讛诐 讜诇讜讘砖讬诐 讞诇讜拽谉 砖诇 讬砖专讗诇 讜讛谉 砖讙讜讝专讬谉 讛转注谞讬转 注诇 讛爪讘讜专 讜讛爪讘讜专 诪拽讘诇讬诐 注诇讬讛诐 讚注转诐 讜讙讝专讜转讬讛诐 讜讻讚讗诪专讬谞谉 谞诪讬 诇拽诪谉 讚讘讬 谞砖讬讗讛 讙讝专 转注谞讬转讗 讜诇讗 讗讜讚注讬 诇专' 讬讜讞谞谉 讜诇专"砖 讘谉 诇拽讬砖 诇爪驻专讗 讗讜讚讬注谞讛讜 讗"诇 专"诇 诇专' 讬讜讞谞谉 讛讗 诇讗 拽讘诇讬谞谉 讗"诇 讗谞谉 讘转专讬讬讛讜 讙专讬专谞谉 讛讬诇讻讱 讻讬讜谉 讚拽讘诇讛 谞诪讬 诇讗 爪专讬讻讗 讛讜"诇 转"爪 讗讘诇 讘讞"诇 砖讗讬谉 谞讙专专讬谉 讗讞专 谞砖讬讗 讜讻诇 讗' 讜讗' 爪专讬讱 拽讘诇讛 讘驻"注 讻转注谞讬转 讬讞讬讚 讛讜讗 讜讝讛讜 讟注诐 谞讻讜谉 讜讘专讜专 讜诪讛 砖讗诪专讜 讗讬谉 转"爪 讘讘讘诇 讻诇讜诪专 讗讬谉 转注谞讬转 讘讞"诇 砖讻谉 讞讻诪讬诐 诪讝讻讬专讬谉 讘转诇诪讜讚 讞"诇 讘砖诐 讘讘诇 讻诪"砖 讗讬谉 讚谞讬谉 讚讬谞讬 拽谞住讜转 讘讘讘诇 诪驻谞讬 砖讗讬谉 住诪讬讻讛 讗诇讗 讘讗专抓 讜讛讜讗 讛诇砖讜谉 讜讛讟注诐 诇转"爪 讻诪讜 砖驻讬' 讻谞"诇 讜诪谉 讛讟注诐 讛讝讛 谞诇诪讜讚 砖诇讗 讗诪专讜 讘拽讜诇讗 讝讜 讗诇讗 砖诇讗 讬讗住专讜 讘诪诇讗讻讛 讜讘注谞讬谞讬谉 讛诇诇讜 讗讘诇 诇注谞讬谉 转驻诇讜转 诪转驻诇诇讬谉 讻"讚 讘讞"诇 讜诪转专讬注讬谉 讜讬砖 诇讛诐 谞注讬诇讛 讻诪"砖 诇诪注诇讛 讚诇注谞讬谉 讗驻讜砖讬 专讞诪讬 诇讗 讙专注讬 讜诪爪讗转讬 诇讛专"诪 讘诪讝"诇 砖讛讜讗 住讘讜专 砖讗讬谉 诪驻住讬拽讬谉 讘转注谞讬转 讜讗讬谉 谞讜讛讙讬谉 讘讞讜诪专讜转 讗讬诇讜 讗诇讗 注诇 讛讙砖诪讬诐 讗讘诇 诪讜讚讛 砖诪转驻诇诇讬谉 讘讛诐 讻"讚 讜诪转专讬注讬谉 讜诪转驻诇诇讬谉 讘讻诇 诪拽讜诐, 讜讗讬谉 讝讛 谞讻讜谉:





专讬讟讘"讗

讙专砖状讬 讝状诇 讬讞讬讚 砖拽讘诇 转注谞讬壮鈥� 注诇讬讜 讗驻讬壮鈥� 讗讻诇 讜砖转讛 讻诇 讛诇讬诇壮鈥� 诇诪讞专 诪转驻诇诇 转驻诇转 转注谞讬转 诇谉 讘转注谞讬转讜 讜讛讗 拽诪状诇 讚转驻诇转 转注谞讬转 讛讬讬谞讜 注谞谞讜 诇讗讜 讘注谞讜讬 转诇讬讗 诪诇转讗 讗诇讗 讘拽讘诇讛 转诇讬讗 诪诇转讗 砖讛专讬 讛讬讜诐 讛专讗砖讜谉 砖拽讘诇讜 注诇讬讜 讗注状驻 砖诇诪讞专 讛讬讛 砖讘注 诪驻谞讬 砖讗讻诇 讜砖转讛 讻诇 讛诇讬诇讛 讛专讬 讛讜讗 诪转驻诇诇 转驻诇转 转注谞讬转 讜讻谉 讚注转 讛专讘 讘注诇 讛诪讗讜专 讝状诇 讗讘诇 专讘讬谞讜 讗诇驻住讬 讝状诇 住讜讘专 砖讗祝 讘转驻诇转 注专讘讬转 讗讜诪专 注谞谞讜 讜专讗讬讜转讬讜 讻转讜讘讜转 诇驻谞讬讜 讜讛讚讬谉 注诪讜 讜砖诐 谞驻专砖 讟注诐 讛讚讘专 讘砖状住 讜讛专讗讬讛 砖诪讘讬讗讬壮鈥� 诪讻讗谉 诇住讘专讗 讚专砖状讬 讝状诇 讗讬谞讛 专讗讬讛 诇驻讬 讙专住转 讛住驻专讬诐 砖诇谞讜 讜讛讬讗 讙专状讞 讝状诇 讚讙专住讬 讛讻讬 讬讞讬讚 砖拽讘诇 注诇讬讜 转注谞讬转 砖谞讬 讬诪讬诐 讘讝讛 讗讞状讝 讜诇诪讞专 诪转驻诇诇 转驻诇转 转注谞讬转 驻讬壮鈥� 诇诪讞专 讘讬讜诐 讘壮鈥� 砖拽讘诇 注诇讬讜 讙状讻 诪转驻诇诇 转驻诇转 转注谞讬转 讜讗注状驻 砖诇讗 拽讘诇讜 讗诇讗 讘诪谞讞讛 砖拽讜讚诐 讬讜诐 专讗砖讜谉 讛讛讬讗 拽讘诇讛 诪讛谞讬讗 诇讘壮鈥� 讬诪讬诐 砖拽讘诇 讘驻讬专砖 诪讻讬讜谉 砖讛讬讜 专爪讜驻讬诐 讜讻讬讜诪壮鈥� 讗专讬讻转讗 讚诪讬 讜讗祝 注诇 驻讬 砖讗讻诇 讜砖转讛 讘讬谉 砖谞讬讛诐 讗讬谉 讛讗讻讬诇壮鈥� 诪住驻拽转 讘拽讘诇讛 讚讛讗 转诇诪讜讚 讚讬谉 转注谞讬转 讛讬讬谞讜 讘诇讬诇讬 砖讘转 诇讬诇讜 讜讬讜诪讜 讜注讚 砖诇讗 谞讙诪壮鈥� 讛专讗砖讜谉 诪讬讚 讞诇 讛讘壮鈥� 讜诇驻讬讻讱 讗驻讬诇讜 诇诪讗谉 讚住讘专 砖讛讟专讜讚 诇讛转注谞讜转 讬诪讬诐 专讘讬诐 诪驻讜讝专讬诐 爪专讬讱 拽讘诇讛 讘讻诇 讗壮鈥� 诪讛诐 讘转驻诇转 讛诪谞讞壮鈥� 讻诇 砖讛诐 专爪讜驻讬壮鈥� 讘拽讘诇讛 讗壮鈥� 住讙讬 诇讛讜 诇讻诇诐 砖讬拽讘诇诐 讘讻诇诇 讘诪谞讞壮鈥� 讘转驻诇壮鈥� 讛住诪讜讻讛 诇讛诐 讜讛讬讬谞讜 专讘讜转讗 讚专讬砖讗 讚拽转谞讬 诇诪讞专 诪转驻诇诇 转驻诇转 转注谞讬转 讗注状驻 砖讛驻住讬拽 讘讗讻讬诇讛 讜砖转讬讛 讜讗讬谉 爪专讬讱 诇讜诪专 砖讗讜诪专 转驻诇转 转注谞讬转 讘诇讬诇 讻谞讬住壮鈥� 讛砖谞讬 砖讛讬讗 拽讜讚诐 讗讻讬诇讛 讜讛讬讗 住诪讜讻讛 诇转注谞讬转 讬讜诐 专讗砖讜谉 讗讘诇 讗诐 诇谉 讘转注谞讬转讜 讘讬讜诐 讛讘壮鈥� 砖诇讗 拽讘诇 注诇讬讜 诪转讞诇讛 讗诇讗 讬讜诐 专讗砖讜谉 讘诇讘讚 讜诇谉 讘砖谞讬 讘转注谞讬转讜 讘诇讗 砖讜诐 拽讘诇讛 讗驻讬壮鈥� 诇诪讞专 砖讛讜讗 诪注讜谞讛 讛专讘讛 讗讬谞讜 诪转驻诇诇 转驻诇转 转注谞讬转 讜讻状砖 讘诇讬诇讜 住讚状讗 讻讬讜谉 砖诇谉 讘转注谞讬转讜 讜诇讗 讛驻住讬拽 讘谞转讬诐 讻诇讜诐 诇讛讜讬 讻讬讜诪讗 讗专讬讻转讗 讜讬转驻诇诇 讘讜 转驻诇转 转注谞讬壮鈥� 拽诪状诇 讜讘砖状住 讗讬讘注讬讗 诇谉 讗诐 诪转注谞讬谉 诇砖注讜转 讜讗诐 诇讗讜 讜讛诪转注谞讛 诇砖注讜转 讗诐 诪转驻诇诇 转驻诇转 转注谞讬转 讜讗住讬拽谞讗 砖诪转注谞讬壮鈥� 诇砖注讜转 讜转诪讬讛讗 诪讬诇转讗 讗诐 诪转注谞讬谉 诇砖注讜壮鈥� 讜诪讬 讛诪讜谞注 砖诇讗 讬转注谞讛 讻诪讜 砖讬专爪讛 讜讗状转 讚拽讗 诪讬讘注讬讗 诇谉 讗诐 讛讬讗 转注谞讬壮鈥� 诇注谞讬谉 转驻诇转 转注谞讬转 讜讛讗 讘转专 讚讗诪专讬谞谉 诪转注谞讬谉 诇砖注讜转 讗讬爪讟专讬讻讬谞谉 诇诪讬诪专 讗诐 讛讜讗 诪转驻诇诇 转驻诇转壮鈥� 转注谞讬转 讜讗状转 讚拽讗 诪讬讘注讬讗 诇谉 讛诪拽讘诇 注诇讬讜 诇讛转注谞讜转 诇砖注讜壮鈥� 讗诐 讛讜讗 讞讬讬讘 诇拽讬讬诐 讚讘专讜 诪讛 讟注诐 砖诇讗 讬转讞讬讬讘 讘讜 讘讻诇 砖讛讜讗 讜讛诇讗 转注谞讬转 谞讚专 讛讜讗 讻讚讘注讬壮鈥� 诇诪讬诪专 讘诪讻诇转讬讛 讗诐 谞讚专讜 拽讜讚诐 诇讙讝专转谞讜 讜讗诪专讬壮鈥� 谞诪讬 谞讚专 诇讛转注谞讜转 讜讘谞讚专讬诐 讗讬谉 讛驻专砖 讘讬谉 诇讝诪谉 诪专讜讘讛 讘讬谉 诇讝诪谉 诪讜注讟 讜讻诪讛 转砖讜讘讜转 谞讗诪专讜 讘讝讛 讜讛讗诪转 讘讝讛 讻诪讜 砖驻讬壮鈥� 专讘讬壮鈥� 讛讙讚讜诇 讝状诇 讻讬 砖砖讗诇讜 讗诐 诪转注谞讬壮鈥� 诇砖注讜转 讛讬讬谞讜 讗诐 讞讬讬讘 诇注诪讜讚 讘讚讘专讜 砖讗注状驻 砖讛转注谞讬转 讛讜讗 谞讚专 讗讬谞讜 诪谞讚专讬 讗讬住专 砖讛专讬 诇讗 讗住专 讞驻爪讗 注诇讬讛 讜讗讬诇讜 讻谉 驻砖讟 砖讛讜讗 讘讬讚讜 诇讗住讜专 诪讗讻诇 讜诪砖拽讛 讻诇 讝诪谉 砖讬专爪讛 讜讗驻讬壮鈥� 专讙注 讜讬砖 讘讜 诪砖讜诐 讘诇讗 讬讞诇 讚讘专讜 转讚注 砖讗诪专讜 诇驻谞讬谞讜 诇注谞讬谉 诪讙诇转 转注谞讬转 砖讻诇 砖讙讝专转诐 拽讜讚诪转 诇谞讚专讜 讬讚讞讛 谞讚专讜 诪驻谞讬 讙讝专转诐 讜讗谞谉 拽讬讬诪讗 诇谉 讚谞讚专讬诐 讞诇讬壮鈥� 注诇 讚讘专 诪爪讜讛 讻讚讘专 讛专砖讜转 讜砖谞讬谞讜 驻讜转讞讬壮鈥� 诇讗讚诐 讘砖讘转讜转 讜讘讬状讟 讗诇诪讗 讛转专 讘注讬 讜讗讬谉 诇驻壮鈥� 讬讚讞讛 砖讬砖讗诇 注诇 谞讚专讜 讜讬转讬专讜 诇讜 砖讗讬谉 讝讛 讘诪砖诪注讜壮鈥� 讛诇砖讜谉 讜注讜讚 砖讘讬专讜砖诇诪讬 讗诪专讜 讘驻讬壮鈥� 砖讗讬谞讜 爪专讬讱 讛转专 讞讻诐 讜讗讬谉 诇讜诪专 砖讞讻诪讬诐 注砖讜 讞讝讜拽 诇讚讘专讬讛诐 讻砖诇 转讜专讛 诇注拽讜专 诇讗 讬讞诇 讚讘专讜 讚拽讜谞诐 诪驻谞讬 诇拽讬讬诐 讙讝专转诐 砖讛专讬 讗讬谉 讞讻诪讬诐 诪转谞讬诐 诇注拽讜专 诪谉 讛转讜专讛 讗诇讗 讘砖讘 讜讗诇 转注砖壮鈥� 讜讻状砖 讘讻讬讜爪讗 讘讝讛 砖讗讬谉 讙讝专转诐 诪转讘讟诇转 诪驻谞讬 讗讞专 砖讬转注谞讛 讘讜 讗诇讗 讜讚讗讬 砖讗讬谉 讝讛 诪谞讚专讬 讗讬住专 注诇 讚讘专 诪爪讜讛 讻讚讘专 讛专砖讜转 讗诇讗 诪谞讚专讬 讛拽讚砖 砖讗住专 注爪诪讜 诇讛转注谞讜转 讜诇讗 讗诪专 讻诇讜诐 注诇讬讜 讗诇讗 拽讘诇 诇注砖讜转 诪爪讜讛 讻诇砖讜谉 谞讚专讬 讛拽讚砖 砖讛诐 讞讬讜讘 讙讘专讗 砖讻诇 讛诪拽讘诇 注诇讬讜 诇注砖讜转 诪爪讜讛 谞讚专 讙诪专 谞讚专 诇讗诇讛讬 讬砖专讗诇 讻讚讗讬转讗 讘驻状拽 讚谞讚专讬诐 讜讻讚讻转壮鈥� 讜讝讛 砖讗诪专讜 诇讜讛 讗讚诐 转注谞讬转讜 讜驻讜专注讜 讻讬 谞讚专 讛讜讗 讜诇诇讬砖谞讗 讘转专讗 讗诪专讬壮鈥� 诇讗 讬讛讗 讗诇讗 谞讚专 讜讻讚讘注讬壮鈥� 诇驻专讜砖讬 拽诪壮鈥� 讜讘讜讚讗讬 砖讛谞讜讚壮鈥� 诇讛转注谞讜转 讻讚讬 诇住讙祝 注爪诪讜 讜诇讛讻谞讬注讜 诇注讘讜讚转 讛砖状讬 讗讜 诇讛讻谞讬注 诇注讘讜讚转 讛砖诐 讗讜 诇砖讜讘 讘转砖讜讘壮鈥� 讜讻讬讜爪讗 讘讝讛 讚讘专 诪爪讜讛 讛讜讗 讜讘谞讜讚专 诇注砖讜转 诪爪讜讛 讗讘诇 讚讬谞讜 讘砖讘讜注讛 砖讗讬谞讛 讞诇讛 诇讘注诇 诪爪讜讛 讜诇驻讬讻讱 讗诪专讜 砖讗诐 讙讝专转诐 拽讚诪讛 诇谞讚专讜 讬讚讞讛 谞讚专讜 诪驻谞讬 讙讝专转诐 砖讛诐 注砖讗讜讛讜 讬状讟 讙诪讜专 诇注谞讬谉 讝讛 砖诇讗 讬讞讜诇 注诇讬讜 谞讚专 讝讛 讜讻讬讜谉 砖讻谉 砖讜讘 讗讬谉 讘讚讘专 讗诇讗 谞讚专 砖诇 诪爪讜讛 讻砖诐 砖讗讬谉 诪爪讜讛 诇讬讚讜专 诇讛转注谞讜转 讘砖讘转 讜讗注状驻 砖讗诪专讜 讛讬讜砖讘 讘转注谞讬转 讘砖讘转 拽讜专注讬壮鈥� 诇讜 讙讝专 讚讬谞讜 砖诇 注壮鈥� 砖谞讛 讜讗讬谉 讝讛 讘转注谞讬转 讞诇讜诐 砖讛专讬 住转诐 讗诪专讜讛 讜诇讗 讛讘讬讗讜讛 讙状讻 讘驻状拽 讚砖讘转 诇注谞讬谉 转注谞讬转 讞诇讜诐 讛讛讬讗 讟注诐 讗讞专 讛讜讗 诇诪讬 砖讛讙讬注 注诇讬讜 讘砖讘转 爪专讛 讚讞讜拽讛 讜讛讜讗 专讜爪讛 诇讞讝讜专 讘转砖讜讘讛 诇驻讬 砖讝诪谞讜 注讜讘专 讜讞讜砖讘 砖讝讻讜转 砖讘转 转专讞诐 讜注诇 注谞讬谉 讝讛 讛转讬专壮鈥� 转注谞讬转 讘砖讘转 砖讘讬谉 专状讛 诇讬状讛 讗讜 诇驻讬 砖讛讬讛 注讜砖讛 讬诪讬讜 讻讞讙讬诐 专讜爪讛 诇注砖讜转 转砖讜讘讛 拽讬讬诪转 诇讻讘讜砖 讬爪专讜 诇注谞讜转讜 讘讝诪谉 砖讻诇 讘谞讬 讗讚诐 讘注讜谞讙 讻讬 讛讜讗 专讜讗壮鈥� 砖讬爪专讜 诪转讙讘壮鈥� 注诇讬讜 讜爪专讬讱 诇讛讻谞讬注讜 讘讻讱 讗讘诇 诇砖讗专 讚讘专讬壮鈥� 讗讬谉 诇讜 诇讛转注谞讜转 讘讬讜诐 讗讞专 讜诇驻讬壮鈥� 讛转谞讜 讗祝 讘讬诪讬诐 讟讜讘讬诐 砖诇 谞讚专讬诐 讚讘专讬讛诐 砖讬讚讞讛 谞讚专讜 诪驻谞讬 讙讝专转诐 讗讘诇 讻砖谞讚专讜 拽讜讚诐 诇讙讝专转诐 讜讛讬讛 讛谞讚专 注诇 讬讜诐 讞讜诇 讞诇 注诇讬讜 讻谞讚专 讘讚讘专 诪爪讜讛 讜诇驻讬讻讱 转讚讞讛 讙讝专转诐 诪驻谞讬 谞讚专讜 砖讗讬谉 讻讜讜谞转诐 诇注拽讜专 谞讚专讜 诇注砖讜转 讞讝讜拽 诇讚讘专 讛诐 诪注转讛 诪驻谞讬 讻谉 砖讗诇讜 诇注谞讬谉 转注谞讬转 砖注讜转 讗诐 讬砖 讘注谞讜讬 讝讛 讚讘专 诪爪讜讛 注讚 砖讬讛讗 谞讚专 诇讚讘专 诪爪讜讛 讗讜讬 讗讬谞讜 讞砖讜讘 注谞讜讬 诇诪爪讜讛 讗诇讗 讘诪拽讘诇 诇讛转注谞讜转 讬讜诐 讙诪讜壮鈥� 讚砖注讜转 诇讗 讞砖讬讘讬 讜讛讬转讛 讛转砖讜讘讛 砖讞诇 注诇讬讜 谞讚专 讜诪转注谞讬谉 诇砖注讜转 讜讛讜爪专讻讜 注讜讚 诇砖讗讜诇 讗诐 讞砖讜讘 讻讚讗讬 诇讛转驻诇诇 讘讜 转驻诇壮鈥� 转注谞讬转 讗讜 讗讬谉 转驻诇壮鈥� 转注谞讬转 讗诇讗 讘转注谞讬转 讬讜诐 讙诪讜专 讗讜 讗诐 讛讜讗 讞砖讜讘 讗祝 诇转驻诇讛 讻讬 讗注状驻 砖讗诪专 讝注讬专讬 诇谉 讘转注谞讬转讜 讗讬谞讜 诪转驻诇诇 转驻诇转 转注谞讬转 讛讬讬谞讜 诇驻讬 砖诇讗 拽讘诇讜 讻诇诇 讻专讗讜讬 砖讗祝 转注谞讬转 讬讜诐 砖诇诐 砖讛讜讗 诇讗讞专 转注谞讬转 讙诪讜专 讗讬谞讜 讻诇讜诐 讘诇讗 拽讘诇讛 讜讻诇 砖讻谉 讘转注谞讬转 砖注讜转 讜诪住拽谞讗 诪转注谞讬壮鈥� 诇砖注讜转:





讛诪讗讬专讬

讜诇注讜诇诐 转诇诪讬讚 讞讻诐 讗诇 讬专讘讛 讘转注谞讬转 讬讜转专 诪讚讗讬 砖讗讬 讗驻砖专 诇讜 诇注砖讜转 讻谉 讗讗"讻 诪诪注讟 讘诪诇讗讻转 砖诪讬诐 讜讻"砖 砖讚讘专 讝讛 讗住讜专 诇诪诇诪讚 讘砖讻专 讜讘转诇诪讜讚 讛诪注专讘 砖讘住驻专 讝专注讬诐 讚诪讗讬 驻"讝 讛"讙 讛注讬讚讜 注诇 讗讞讚 诪诪诇诪讚讬 转谞讜拽讜转 砖专讗讛讜 讗讞讚 诪谉 讛讙讚讜诇讬诐 砖驻谞讬讜 专注讬诐 讜砖讗诇讜 讘讜 讜住驻专讜 诇讜 注诇讬讜 砖讛讜讗 讬讜砖讘 讻诇 讛讬讜诐 讘转注谞讬讜转 讜讗诪专 诇讜 讗住讜专 诇讱 讗诇 讬砖讻讜专 讗讚诐 注爪诪讜 讘讬讜诐 讜讬注砖讛 诪诇讗讻讛 讘诇讬诇讛 讜谞住讞 讚讘专讬讛诐 专' 讬讜讞谞谉 讞讝讗 讞讚 住驻专讗 讗讟讬诪讬讜住 讗诪专讜 诇讬讛 讻诇 讬讜诪讗 讬转讬讘 讘转注谞讬转讗 讗诪专 诇讬讛 讗住讜专 诇讱 讜讻讜':



转注谞讬转 爪讘讜专 讛讗诪讜专 讘讻诇 诪拽讜诐 讛讜讗 谞讗诪专 注诇 讗讜转谉 转注谞讬讜转 砖讗讬谉 讗讜讻诇讬谉 讜讗讬谉 砖讜转讬谉 讘讛谉 诪砖讞砖讬讻讛 讜砖讗住讜专讬诐 讘谞注讬诇转 讛住谞讚诇 讜讻讬讜爪讗 讘讝讛 讻诪讜 砖讬转讘讗专 讘转注谞讬讜转 讗讞专讜谞讜转 砖诇 讙砖诪讬诐 讜讚讬谉 讝讛 讛讜讝讻专 讘讙诪专讗 砖讗讬谞讜 讘讘讘诇 讗诇讗 讟' 讘讗讘 讘诇讘讚 讜讗讬谉 爪专讬讱 诇讜诪专 讘讬讜诐 讛讻驻专讬诐 讗诇讗 砖讬讜诐 讛讻驻专讬诐 讗讬谞讜 谞讝讻专 讘讚讬谉 转注谞讬转 爪讘讜专 砖讚讘专讬 转讜专讛 讜讚讘专讬 拽讘诇讛 讛谉 讜拽诐 诇讬讛 讘讚专讘讛 诪讬谞讬讛 讜讝讛 砖讗讬谉 转注谞讬转 爪讘讜专 讘讘讘诇 讗诇讗 讟' 讘讗讘 驻讬' 讙讚讜诇讬 讛专讘谞讬诐 讛讟注诐 诪驻谞讬 砖讛讜讗 讟讘注谞讬 讜讗讬谉 爪专讬讻讬诐 诇诪讟专 讜讬"诪 诇讚注转 讝讛 砖砖讗专 讗专爪讜转 砖讘讙讜诇讛 砖爪专讬讻讜转 诇诪讟专 谞讜讛讙讬诐 讘转注谞讬转 爪讘讜专 讗诇讗 砖讗驻砖专 砖专讘讜转讬谞讜 诇讗 讛拽驻讬讚讜 注诇 讛讙讜诇讛 讜讙专专讜讛 讻诇讛 讗讞专 讚讬谉 讘讘诇 砖讛讬转讛 专讗砖 诇讻诇 讛讗讜诪讜转 讘讻诇 讗讜转讜 讝诪谉 讜诇讻诇 讛讙讜诇讛 讜诪"诪 拽砖讛 诇驻专砖 砖讗"讻 砖讗专 爪专讜转 诪讬讛讗 诇诪讛 讗讬谉 转注谞讬转 爪讘讜专 讘讘讘诇 讗诇讗 砖讙讚讜诇讬 讛诪讞讘专讬诐 讻转讘讜 砖讗祝 讘讗专抓 讬砖专讗诇 讗讬谉 转注谞讬转 爪讘讜专 讗诇讗 诇讙砖诪讬诐 讜谞专讗讛 砖讛讜爪讬讗讜讛 诪讝讛 砖讗诇讜 讛讬讛 转注谞讬转 爪讘讜专 诇砖讗专 爪专讜转 讗祝 讘讘讘诇 讛讬讛 诪拽讜诐 诇转注谞讬转 爪讘讜专 讗诇讗 砖讗讬谞讜 讗诇讗 诇讙砖诪讬诐 讜诪转讜讱 讻讱 讗讬谉 诇讜 诪拽讜诐 讘讘讘诇 讛讗 诇砖讗专 爪专讜转 讗祝 讘讗专抓 讬砖专讗诇 诇讗 讜谞专讗讛 讛讟注诐 诪驻谞讬 砖讛讙砖诪讬诐 讛诐 讞讬讬 讛注讜诇诐 讛讝讛 讚专讱 讻诇诇 讜砖讗专 爪专讜转 讗讬谞谉 讗诇讗 讘驻专讟 讜讗注"驻 砖讗诪专讜 讘讬诪讬 专' 讬讛讜讚讛 谞砖讬讗讛 讛讜讛 爪注专讗 讙讝专 转诇讬住专 转注谞讬转讗 诪砖诪注 砖讻住讚专 诪砖谞转讬谞讜 讛讬讜 讜砖诇砖 砖谞讬讜转 讜讝' 讗讞专讜谞讜转 诇讚讬谉 转注谞讬转 爪讘讜专 讗讬谞讜 讻谉 讗诇讗 转诇讬住专 讙讝专 讚讬谉 转注谞讬转 爪讘讜专 诇讗 讙讝专 讜讗注"驻 砖诪爪讬谞讜 诇砖讗专 爪专讜转 讞讜诪专 讬讜转专 诪砖诇 讙砖诪讬诐 讜讛讜讗 砖讘讙砖诪讬诐 讗讬谉 讙讜讝专讬诐 讗诇讗 讬"讙 讜讘砖讗专 爪专讜转 注讚 砖讬注谞讜 讛转诐 砖讻讘专 讬爪讗 讝诪谞讛 砖诇 专讘讬注讛 讜砖讗专 爪专讜转 讗讬谉 诇讜诪专 讻谉 讜讻谉 诪讛 砖诪爪讬谞讜 讘讛谉 讞讜诪专 讘诪讛 砖讗诪专讜 住讚专 转注谞讬讜转 讛讗诇讜 讛讗诪讜专 讘专讘讬注讛 专讗砖讜谞讛 讛讗 爪诪讞讬诐 砖砖谞讜 诪转专讬注讬诐 注诇讬讛诐 诪讬讚 讜讗注"驻 砖砖谞讜讬 爪诪讞讬诐 诪诪讬谉 诪讟专 讛讜讗 讗祝 诇讚讬谉 转注谞讬转 爪讘讜专 诪"诪 砖讗专 爪专讜转 讛讜讝讻专讜 砖诐 诇讞讜诪专讗 讬转讬专讗 诪谉 讛讙砖诪讬诐 讗祝 讘讗诇讜 诪驻谞讬 砖讛讙砖诪讬诐 讗讬谉 砖注转谉 注讜讘专转 讻诇 讻讱 讜诪谞讛讬讙讬诐 讗转 讛注谞讬谉 讻住讚专 诪讚专讙讛 讗讞专 诪讚专讙讛 讗讘诇 砖讗专 爪专讜转 砖讛讬讝拽 砖诇讛诐 转讻讜祝 诪讞诪讬专讬谉 讘讛谉 诪讬讚 诇讛转专讬注 讜诇砖讗专 讚讘专讬诐 讗诇讗 砖诇拽爪转 讞讻诪讬 讛讚讜专讜转 专讗讬转讬 砖讛拽砖讜 讘讛 诪诪讛 砖讗诪专讜 讘转诇诪讜讚 讛诪注专讘 讘驻专拽 讝讛 讻诇 转注谞讬转 砖讘讬转 讚讬谉 讙讜讝专讬诐 诇讛驻住讬拽 专"诇 诇讛驻住讬拽 讗讻讬诇讛 诪讘注讜讚 讬讜诐 讗讬谉 注讜讘专讜转 讜诪谞讬拽讜转 诪转注谞讜转 讘讜 讗"专 砖诪讜讗诇 谞专讗讬诐 讛讚讘专讬诐 讘砖讙讝专讜 讻讘专 砖诇讗 诇讛驻住讬拽 专"诇 注诇 讗讜转讜 讚讘专 讘注爪诪讜 讛讗 讗诐 讙讝专讜 诪讬讚 诇讛驻住讬拽 诪转注谞讜转 讘讜 讜讚讗讬 讘讙砖诪讬诐 讗讬谉 讙讜讝专讬诐 诇讛驻住讬拽 注讚 砖讙讝专讜 砖诇讗 诇讛驻住讬拽 讜讗诇诪讗 讘砖讗专 爪专讜转 讛讬讗 砖谞讜讬讛 讜讛专讬 砖讘"讚 讙讜讝专讬诐 转注谞讬转 爪讘讜专 讗祝 诇砖讗专 爪专讜转 讜讻谉 住讬讬诪讜 砖诐 讜转谞讬 讻谉 注讜讘专讜转 讜诪谞讬拽讜转 诪转注谞讜转 讘讟' 讘讗讘 讜讘讬讜诐 讛讻驻专讬诐 讜讘转注谞讬转 爪讘讜专 讜讘讙' 砖谞讬讜转 讗讘诇 讘讝' 讗讞专讜谞讜转 讗讬谉 诪转注谞讜转 讗诇诪讗 讬砖 转注谞讬转 爪讘讜专 讘讝讜诇转 转注谞讬讜转 砖诇 诪讟专 讜诪"诪 谞专讗讛 诇讬 诇驻专砖讜 注诇 爪诪讞讬诐 砖砖谞讜 砖诪转专讬注讬诐 诪讬讚 讜砖讛讜讗 诪诪讬谉 转注谞讬转 砖诇 诪讟专 诇讚讬谉 转注谞讬转 爪讘讜专 讻诪讜 砖讘讗专谞讜 讘诪砖谞讛 讗' 砖诇 驻专拽 讙' 讜诪转讜讱 讻讱 讗驻砖专 诇讬砖讘 驻讬' 讙讚讜诇讬 讛专讘谞讬诐 讘诪讛 砖讗讬谉 转注谞讬转 爪讘讜专 讘讘讘诇 讗诇讗 讟' 讘讗讘 讜诪"诪 讙讚讜诇讬 讛诪驻专砖讬诐 讻转讘讜 讛讟注诐 诪驻谞讬 砖诇讗 专爪讜 诇讛讟专讬讞诐 讘讗讬住讜专 诪诇讗讻讛 诪驻谞讬 砖讛讬讜 注谞讬讬诐 讜诇讗 讘专讞讬爪讛 讜住讬讻讛 讜谞注讬诇转 讛住谞讚诇 诪转讜讱 砖讛讬讛 讗讜讬专诐 诪注讜驻砖 讜讛讞诇讬讬诐 诪爪讜讬讬诐 讘讛诐 讛讗 诇转砖诪讬砖 讛诪讟讛 诪讬讛讗 讗住讜专讬诐 讜诪讻讬讜谉 砖讘讟诇 讘讛诐 讘讟诇 讘讻诇 讛讙讜诇讛 诪驻谞讬 砖专讜讘 诪拽讜诪讜转 砖讘讛 讚讜诪讬诐 诇讛 讜砖讻诇诐 谞讙专专讬诐 讗讞专讬讛 讜诇讚注转诐 讘讗专抓 讬砖专讗诇 诪讬讛讗 诪转注谞讬诐 转注谞讬转 爪讘讜专 讗祝 诇砖讗专 爪专讜转 讜讬"诪 讛讟注诐 诪驻谞讬 砖注拽专 转注谞讬转 爪讘讜专 讛讜讗 诇讙讝专转 讘"讚 讜讻讚拽讗诪专 讘"讚 讙讜讝专讬诐 讜讚讗讬 驻讬专讜砖讜 诪讜诪讞讬谉 讜住诪讜讻讬诐 讜讗讬谉 讻讬讜爪讗 讘讗诇讜 讘讞讜爪讛 诇讗专抓 讛讗 讘讗专抓 讬砖专讗诇 讗祝 诇砖讗专 爪专讜转 讻谉 讜讛讜讗 砖讗诪专讜 讘转诇诪讜讚 讛诪注专讘 讬爪讗 讞转谉 诪讞讚专讜 讝讛 谞砖讬讗 讜讻诇讛 诪讞驻转讛 讝讛 讗讘 讘"讚 讗"专 讬讜住讬 讛讚讗 讗诪专讛 讗诇讬谉 转注谞讬讬转讗 讚讗谞谉 注讘讚讬谉 诇讬转 讗讬谞讜谉 转注谞讬讬转讗 诇诪讛 讚诇讬转 谞砖讬讗 讙讘谉 讻诇讜诪专 诇讬转 讗讬谞讜谉 转注谞讬讬转讗 砖讬讛讗 注诇讬讛诐 讞讜诪专 转注谞讬转 爪讘讜专 讜诪"诪 谞专讗讛 砖讻诇 砖讛爪讘讜专 谞诪诇讻讬诐 讘讻讱 讙讝讬专转诐 拽讬讬诪转 讘讻诇 讚讘专 砖讛专讬 讘拽讘诇讜 注诇讬讛诐 转注谞讬转 爪讘讜专 讘驻专讟 讗诪专讜 砖讗祝 讬讞讬讚 讬讻讜诇 诇拽讘诇讜 讻诪讜 砖谞讘讗专 讗诇讗 砖讗讬谉 砖讜诐 诪谞讛讬讙 讬讻讜诇 诇讙讝专讜 讜诪"诪 诇注谞讬谉 讻"讚 讘专讻讜转 讜讛转专注讛 讜谞注讬诇讛 讜砖讜驻专讜转 讻转讘讜 讛讙讗讜谞讬诐 砖专砖讗讬诐 讘讻诇 诪拽讜诐 讜讘讻诇 诪讬谞讬 爪专讜转 讻诪讜 砖讬转讘讗专 讘驻专拽 讘':



讻诇 诪讛 砖讻转讘谞讜 讘诪讛 砖讗讬谉 转注谞讬转 爪讘讜专 讘讞讜爪讛 诇讗专抓 驻讬专讜砖讜 讘住转诐 讗讜 转注谞讬转 讛谞讙讝专 诪驻讬 诪谞讛讬讙讬诐 讗讘诇 讻诇 砖诪拽讘诇 注诇讬讜 讘驻专讟 转注谞讬转 爪讘讜专 讛谉 讬讞讬讚 讛谉 爪讘讜专 讗祝 讘讞讜爪讛 诇讗专抓 讜讗祝 讘砖讗专 诪讬谞讬 爪专讜转 诪转注谞讬诐 讻讚讬谉 转注谞讬转 爪讘讜专 讛讜讗讬诇 讜讘讛讚讬讗 拽讘诇讜 注诇讬讛诐 讻谉:



转注谞讬转 讝讛 砖讗讜讻诇讬诐 诪讘注讜讚 讬讜诐 驻讬专砖讜 讛讙讗讜谞讬诐 砖讗注"驻 砖驻住拽 诪诇讗讻讜诇 讞讜讝专 讜讗讜讻诇 注讚 砖讬注专讬讘 讛砖诪砖 讗驻讬诇讜 讙诪专 讘讚注转讜 讘砖注转 讛驻住拽 讗讻讬诇讛 砖诇讗 诇讞讝讜专 讜诇讗讻诇 砖讛讜讗 讻讗诇讜 拽讘诇讜 诪讗讜转讛 砖注讛 砖讗讬谉 讗讜诪专讬诐 讻讬讜谉 讚拽讘诇讬讛 讗讬转住专 注诇讬讛 讗诇讗 砖拽讘诇讜 讘讘专讻讛 讗讜 讘诪注砖讛 讛谞注砖讛 诇拽讚讜砖转 讛讬讜诐 讜诪讘讬讗讬诐 专讗讬讛 诪转诇诪讜讚 讛诪注专讘 诪专' 讬讛讜讚讛 讘谉 讘转讬专讗 砖讛诇讱 讘谞爪讬讘讬诐 讘注专讘 讬讜诐 讛讻驻讜专讬诐 讜讘讗 专讗砖 讛讻谞住转 诇讝诪谞讜 讜讗诪专 诇讜 讻讘专 讗讻诇讬转 讜驻住拽讬转 讜讗注驻"讻 讗讻诇 注诪讜 讜谞住讞 讚讘专讬讛诐 专' 讬讛讜讚讛 讜讻讜' 讗讝诇 讘谞爪讬讘讬诐 注专讜讘讗 讚爪讜诪讗 专讘讗 讗转讗 专讬砖 讻谞讬砖转讗 诇讝诪讜谞讬讛 讗诪专 诇讬讛 讻讘专 讗讻诇讬转 讜驻住拽讬转 讗诪专 诇讬讛 讗砖讙讞 注诇讬 讚诇讗 诇讬诪专讜 讛讛讜讗 爪讜专讘讗 诪专讘谞谉 诇讗 讗砖讙讞 注诇讬讛 讗讝讬诇 注诪讬讛 讜讗讻诇 讗讻诇 注讙讜诇 讞讚 驻转讬转 讜诪讻诇 转讘砖讬诇 讞讚 驻住 讗诪专 诇讬讛 讜诇讗讜 讻讚讬谉 讗诪专转 讗讻诇讬转 讜驻住拽讬转 讗诪专 诇讬讛 讛讚讬谉 讛讜讗 讚砖诪讗 谞驻砖讗 讚讛讬讗 谞驻讬砖讗 讜诪"诪 讛专讘讛 诪驻专砖讬诐 讞讜诇拽讬诐 诇讜诪专 砖讗诐 讙诪专 讘讚注转讜 砖诇讗 诇讗讻诇 讗讞"讻 谞讗住专 诇讜 诇讗讻诇 讜诪驻专砖讬诐 讝讜 砖讘转诇诪讜讚 讛诪注专讘 讘砖诇讗 讙诪专 讘讚注转讜 注诇 讻讱 讜讻谉 讛讬讗 砖讟转 讙讚讜诇讬 讛诪讞讘专讬诐 讜诪"诪 讗诐 讙诪专 讻谉 讘讚注转讜 讘讟注讜转 讜讛讜讗 砖讛讬讛 住讘讜专 砖讛注专讬讘 砖诪砖讜 讜讞讝专 讜谞转讙诇讛 讞讜讝专 讜讗讜讻诇 诇讚讘专讬 讛讻诇 砖拽讘诇讛 讘讟注讜转 讗讬谞讛 拽讘诇讛:



砖讗专 转注谞讬讜转 砖讗讚诐 讗讜讻诇 讘讛谉 诪砖讞砖讬讻讛 讬转讘讗专 诇诪讟讛 砖讛讜讗 讗讜讻诇 讜砖讜转讛 注讚 砖讬注诇讛 注诪讜讚 讛砖讞专 讗注"驻 砖讻讘专 住诇拽 砖诇讞谞讜 讗诐 诇讗 讬砖谉 讗讘诇 讗诐 讬砖谉 砖讬谞讛 讙诪讜专讛 讗讬谞讜 讞讜讝专 讜讗讜讻诇 讜谞诪爪讗 讛讚讘专 转诇讜讬 讘砖讬谞讛 讜讻谉 驻住拽讜 讙讚讜诇讬 讛驻讜住拽讬诐 讜诪驻谞讬 砖讛诐 驻讜住拽讬诐 讻诇讬砖谞讗 讘转专讗 讜讻谉 讬砖 住注讚 诇讝讛 诪诪讛 砖讗诪专讜 讘驻住讞讬诐 拽"讻 讘' 讗讘讬讬 讛讜讛 讬转讬讘 拽诪讬讛 讚专讘讗 讘住注讜讚转讗 讗诪专 诇讬讛 专讘讛 诪讬谞诐 拽讗 谞讬讬诐 诪专 讗诪专 诇讬讛 谞诪谞讜诪讬 拽讗 诪谞诪谞讬诪谞讗 讜转谞谉 谞转谞诪谞诪讜 讬讗讻诇讜 砖讗讬谉 讛谞诪谞讜诐 讛驻住拽 诇注砖讜转 讗转 讛讞讘讜专讛 讻砖转讬 讞讘讜专讜转 讛讗 砖讬谞讛 讙诪讜专讛 讛讜讬 讛驻住拽 讜讗注"驻 砖讛诐 讘转讜讱 讛砖诇讞谉 讜讻谉 讘讝讜 讗注"驻 砖讛转谞诪谞诐 讞讜讝专 讜讗讜讻诇 讜讗诐 讛转谞讛 砖讬讗讻诇 讗驻讬诇讜 诇讗讞专 讛砖讬谞讛 驻讬专砖讜 讘转诇诪讜讚 讛诪注专讘 砖讛讻诇 诇驻讬 转谞讗讜 讬砖 诪讬 砖讗讜诪专 砖讗诐 住诇拽 讛砖诇讞谉 讗注"驻 砖诇讗 讬砖谉 讗讜 讬砖谉 讗注"驻 砖诇讗 住诇拽 讗讬谞讜 讞讜讝专 讜讗讜讻诇 诪驻谞讬 砖讛诐 驻讜住拽讬诐 砖谞讬 讛诇砖讜谞讜转 诇讞讜诪专讗 讜讬砖 讗讜诪专讬诐 讘砖谞讬 讗诇讜 砖讗讜讻诇 注讚 砖讬讛讬讜 砖诐 砖谞讬讛诐 专"诇 住诇拽 讜讬砖谉 诪驻谞讬 砖讛诐 诪驻专砖讬诐 讚讘砖注诇讛 注诪讜讚 讛砖讞专 讜讚讗讬 住诇拽 讜拽讗诪专 诇讗 砖谞讜 讚讗祝 讘住诇拽 诪讜转专 讗诇讗 讘砖诇讗 讬砖谉 讜讛讚注转 诪讻专注转 讻砖讟讛 专讗砖讜谞讛 讜诇讚讘专讬 讛讻诇 诪砖谞讗住专 诇讗讻诇 谞讗住专 诇砖转讜转 讗驻讬诇讜 诪讬诐 讗讜 砖讗专 诪砖拽讬诐 讗讘诇 诇讟注讜诐 讘诇讗 讘诇讬注讛 注讚 专讘讬注讬转 诪讜转专 砖注讚 讻讗谉 讗讚诐 砖讜诇讟 讘诇讜讙诪讬讜 砖诇讗 诇讘诇讜注 讜诪"诪 讬讜诐 讛讻驻专讬诐 讜讟' 讘讗讘 讗住讜专讬诐 讗祝 讘讟注讬诪讛 砖讛专讬 讗祝 讛讜砖讟转 讗爪讘注 讗住讜专讛:



讬讞讬讚 砖拽讘诇 注诇讬讜 转注谞讬转 讘' 讬诪讬诐 讝讛 讗讞专 讝讛 讻讙讜谉 砖讛讬讛 注讜诪讚 讘讬讜诐 讗' 讜讘诪谞讞转 讬讜诐 讗' 拽讘诇 注诇讬讜 转注谞讬转 讬讜诐 讘' 讜讬讜诐 讙' 讗注"驻 讜讗讻诇 讜砖转讛 诇讬诇讛 讗诪爪注讬转 专"诇 诇讬诇讛 砖诪讞专转讜 讬讜诐 讙' 诇诪讞专 讘讬讜诐 讙' 诪转驻诇诇 转驻诇转 转注谞讬转 讗注"驻 砖讗讬谉 拽讘诇讛 诇讬讜诐 讙' 讝讛 诪讬讜诐 讘' 砖拽讘诇转 讬讜诐 讗' 诪讜注讬诇讛 讗祝 诇讬讜诐 讙' 讜讗注"驻 砖讬砖 讘讜 讛驻住拽 讗讻讬诇讛 讛讜讗讬诇 讜拽讘诇转 讬讜诐 讗' 讛讬转讛 讻讚讬谞讛 诇砖谞讬 讜诇诪讞专转讜 砖讛讜讗 专爪讜祝 诇讜 诪转注谞讛 讜诪砖诇讬诐 讗讜转谉 讛讬诪讬诐 讜讗讬谉 讛驻住拽 讗讻讬诇讛 诪讗讘讚 讗转 讛转注谞讬转 砖讛专讬 诇讗 讛讻谞讬住 讛诇讬诇讛 讘讻诇诇 讛转注谞讬转 讛讗 讗诐 讛转谞讛 讜讛讻谞讬住 讛诇讬诇讛 讘讻诇诇 讛转注谞讬转 讗讘讚 转注谞讬转讜 讜诪砖诇讬诐 讘' 讬诪讬诐 讗讞专讬诐 讜讗讬谉 诪转驻诇诇 转驻诇转 转注谞讬转 讗讘诇 讗诐 诇讗 拽讘诇 注诇讬讜 转注谞讬转 讗诇讗 诇讬讜诐 讗' 讜讛转注谞讛 讘讗讜转讜 讬讜诐 砖拽讘诇 讜诇谉 讘转注谞讬转 讜诇讗 讗讻诇 讻诇 讛诇讬诇讛 讜诪讞专转讜 讗讬谞讜 诪转驻诇诇 转驻诇转 转注谞讬转 诇诪讞专 讛讜讗讬诇 讜诇讗 讛转注谞讛 讗诇讗 诪爪讚 讛诪诇讻转讜 讜讗讬谉 讗讜诪专讬诐 注诇 砖谞讬 讛讬诪讬诐 砖转注谞讬转 讗讞讚 讛讜讗 讻讚讬 砖讬转驻诇诇 转驻诇转 转注谞讬转 诪驻谞讬 砖转注谞讬转 讝讛 砖诇 讬讜诐 讘' 讗讬谉 讘讜 拽讘诇讛 讜讗驻讬诇讜 拽讘诇讛 诪砖讞砖讬讻讛 砖讗讬谉 拽讘诇讛 讗诇讗 诪讘注讜讚 讬讜诐 讻诪讜 砖讬转讘讗专:



诪诪讛 砖讻转讘谞讜 讗转讛 诇诪讚 讘诪讬 砖谞讚专 诇讛转注谞讜转 讬讜诐 讗讞讚 讜讛转讞讬诇 诇讛转注谞讜转 讜砖讻讞 讜讗讻诇 砖讗讘讚 讗转 转注谞讬转讜 讜爪专讬讱 诇讛砖诇讬诪讜 诇讬讜诐 讗讞专 讘讚"讗 讘砖谞讚专 讬讜诐 住转诐 讗讘诇 谞讚专 讜讗诪专 讬讜诐 讝讛 讘驻专讟 诪转注谞讛 讜诪砖诇讬诐 讜诪转驻诇诇 转驻诇转 转注谞讬转 讜讻谉 讛讬讗 砖谞讜讬讛 讘转诇诪讜讚 讛诪注专讘 讜讛讜讗 砖讗诪专讜 砖诐 谞讚专 诇讛转注谞讜转 讜砖讻讞 讜讗讻诇 讗讘讚 讗转 转注谞讬转讜 专' 讘讗 讘砖诐 专讘谞讬谉 讜讛讜讗 砖讗诪专 讬讜诐 住转诐 讗讘诇 讗诪专 讬讜诐 讝讛 诪转注谞讛 讜诪砖诇讬诐 讜讻谉 讛讚讬谉 讗诐 讗诪专 砖谞讬 讬诪讬诐 住转诐 讜讗讻诇 讘讬讜诐 讘' 砖讗讘讚 讗转 转注谞讬转讜 讻诪讜 砖讻转讘谞讜 讜讻谉 讗诐 讗讻诇 讘诇讬诇讛 讜讛转谞讛 诇讛讻谞讬住 讛诇讬诇讛 讘讻诇诇 讛转注谞讬转 讜讗讻诇 讘诇讬诇讛 砖讗讘讚 讗转 转注谞讬转讜 讻诪讜 砖讻转讘谞讜 砖讗诐 讗诪专 讘讻诇 讗诇讜 讘' 讬诪讬诐 讗诇讜 砖诪砖诇讬诪诐 讜诪转驻诇诇 转驻诇转 转注谞讬转 讜讻谉 谞专讗讛 诇讬 讘谞讚专 讬讜诐 讗讞讚 讗讜 讘' 讬诪讬诐 砖讘讞讚砖 讝讛 讘住转诐 讜讛讙讬注 诇住讜祝 讛讞讚砖 讘' 讬诪讬诐 讜讛转讞讬诇 诇讛转注谞讜转 讘讛诐 讜砖讻讞 讜讗讻诇 砖诪转注谞讛 讘讛诐 讜诪砖诇讬诐 砖讛专讬 讗讬谉 注讜讚 转砖诇讜诪讬诐 讘讞讚砖 讝讛 讜谞诪爪讗 讻讬讜诐 讝讛 讗讜 讻讬诪讬诐 讗诇讜 讘驻专讟:



诪讛 砖驻专砖谞讜 讘砖诪讜注讛 讝讜 专"诇 讬讞讬讚 砖拽讘诇 注诇讬讜 转注谞讬转 讜讘诇谉 讘转注谞讬转讜 讛讬讗 砖讟转 讙讚讜诇讬 讛驻讜住拽讬诐 讜讛讬讗 讛谞讻讜谞讛 讜讗"转 讜讛讗讬讱 砖讗诇讜 诪讗讬 拽住讘专 讗讬 拽住讘专 转注谞讬转 砖注讜转 诇讗 讛讜讬 转注谞讬转 讜讻讜' 讜诪讗讬 转注谞讬转 砖注讜转 讗讬讻讗 讛讻讗 讜讛专讬 讛转注谞讛 讻诇 诪讞专转讜 诪"诪 讛讜讗 讘讗 诇讛转驻诇诇 注谞谞讜 讗祝 讘砖讞专讬转 砖诇 讬讜诐 讘' 诪爪讚 转注谞讬转 讛诇讬诇讛 讗注"驻 砖讗讬谞讜 讙讜诪专 讘讚注转讜 诇讛转注谞讜转 讻诇 讛讬讜诐 诪爪讚 转注谞讬转 砖注讜转 讜讗讞"讻 谞诪诇讱 讜讛转注谞讛 注讚 讛注专讘 讜讘讗 诇讗诪专讜 诪讚讬谉 转注谞讬转 讙诪讜专 讜诪"诪 讙讚讜诇讬 讛专讘谞讬诐 诪驻专砖讬诐 讬讞讬讚 砖拽讘诇 注诇讬讜 转注谞讬转 专"诇 诇诪讞专转讜 讗注"驻 砖讗讻诇 讜砖转讛 讻诇 讛诇讬诇讛 诇诪讞专 诪转驻诇诇 转驻诇转 转注谞讬转 砖讗注"驻 砖讛诇讬诇讛 讜讛讬讜诐 讬讜诐 讗讞讚 讗讬谉 讗讻讬诇转 讛诇讬诇讛 诪注讻讘转 讗讘诇 讗诐 讛转注谞讛 讘讬讜诐 拽讘诇转讜 讜谞诪诇讱 讜诇谉 讘转注谞讬转讜 讜诇诪讞专 讛讜讗 住讘讜专 诇讛转驻诇诇 注谞谞讜 讘砖讞专讬转 诪爪讚 转注谞讬转 讛诇讬诇讛 讗讬谞讜 讻诇讜诐 讜讛讜讗 讛讚讬谉 讗诐 讛转注谞讛 诪爪讚 讛诪诇讻转讜 讻诇 讛讬讜诐 砖讗讬谞讜 讗讜诪专讜 讘注专讘 讛讜讗讬诇 讜诇讗 拽讘诇讜 讜讗"转 专讬砖讗 诪讬讛讗 诪讗讬 拽诪"诇 讜讻讬 注讚 注讻砖讜 诇讗 讛讬讬谞讜 讬讜讚注讬诐 砖讻诇 砖讗讬谉 讘讜 转注谞讬转 爪讘讜专 讗讜讻诇 诪砖讞砖讬讻讛 诪"诪 讘讗 诇诇诪讚 砖讗驻讬诇讜 讗讞专 讗讻讬诇转讜 注讚 住讜祝 讛诇讬诇讛 讗讜诪专讜 注诇 讛砖讘注 讜讘讻专住 诪诇讗讛 讘砖讞专讬转 讜讻"砖 讘诪谞讞讛 砖讻讘专 讛专讙讬砖 讘转注谞讬转讜 讜讻诇 讝讛 诇诪讛 砖讛讬讜 谞讜讛讙讬谉 诪讚讬谉 讛诇讻讛 诇讛转驻诇诇 注谞谞讜 讘砖讞专讬转 讗讘诇 注讻砖讜 转拽谞讜 讛讙讗讜谞讬诐 砖诇讗 诇讗诪专讜 讘砖讞专讬转 讗诇讗 砖"爪 讻诪讜 砖讬转讘讗专:



转注谞讬转 砖注讜转 讛专讬 讛讜讗 转注谞讬转 讙诪讜专 讜诪转驻诇诇讬诐 讘讜 转驻诇转 转注谞讬转 讗注"驻 砖诇讗 拽讘诇讜 诪讗转诪讜诇 讛讜讗讬诇 讜拽讘诇讜 拽讜讚诐 砖讬讞讜诇 讛转注谞讬转 讜讻讬爪讚 讛讜讗 转注谞讬转 砖注讜转 讛专讬 砖注诪讚 讘砖讞专讬转 讜诇讗 讛讬讛 讘讚注转讜 诇讛转注谞讜转 讻诇诇 讜谞讟专讚 讘注住拽讬讜 注讚 砖注讘专讛 砖注转 住注讜讚转讜 讻讙讜谉 砖讛讬讛 专讙讬诇 诇住注讜讚 讘讚' 砖注讜转 讜注讘专讜 诇讜 讛' 讜谞诪诇讱 讘注爪诪讜 诇讛砖诇讬诐 讛讬讜诐 讘转注谞讬转 讜讗诪专 讛专讬谞讬 讘转注谞讬转 诪讞爪讜转 讜诇诪注诇讛 讜讛转注谞讛 讜诇讗 讟注诐 讻诇诇 砖讛专讬 谞诪爪讗 注讻砖讜 砖拽讘诇 转注谞讬转讜 拽讜讚诐 砖讬讞讜诇 砖讛专讬 诇讗 讞诇 注讚 转讞诇转 砖注讛 讝' 讜拽讘诇讜 讘砖注讛 讜' 讛专讬 讝讛 转注谞讬转 讜诇注专讘 诪转驻诇诇 转驻诇转 转注谞讬转 讜讛讜讗 砖讗诪专讜 讛讗 讚讗诪专转 诪转注谞讬诐 诇砖注讜转 讜讛讜讗 讚诇讗 讟注讬诐 诪讬讚讬 讜讻谉 讗诐 讗诪专 诪讗转诪诇 讛专讬谞讬 讘转注谞讬转 诇诪讞专 注讚 讞爪讬 讛讬讜诐 讜诇诪讞专 讛讙讬注 讞爪讬 讛讬讜诐 讜谞诪诇讱 诇讛砖诇讬诪讜 讗讜 砖讛讟专讬讚讜讛讜 注住拽讬讜 讜讛砖诇讬诐 讗转 讬讜诪讜 讘转注谞讬转 讛讜讗讬诇 讜讻诇 讛讬讜诐 注诪讚 讘转注谞讬转 讗注"驻 砖诇讗 讛讬转讛 讘讜 拽讘诇讛 讗诇讗 诇拽爪转 讛讬讜诐 诇注专讘 诪转驻诇诇 转驻诇转 转注谞讬转 讛讗 讗诐 讟注诐 讻诇讜诐 讘讗讜转讜 讛讬讜诐 讗讬谉 讻讗谉 转注谞讬转 讻诇诇 讜注诇 讝讜 讗诪专讜 讻诇 转注谞讬转 砖诇讗 砖拽注讛 注诇讬讜 讞诪讛 讗讬谞讜 讻诇讜诐 讜诪讛 砖讗诪专讜 讘讗谞砖讬 诪砖诪专 砖讛讬讜 诪转注谞讬诐 讜诇讗 诪砖诇讬诪讬诐 砖诪转讜讱 讟讜专讞 注讘讜讚转诐 诇讗 讛讬讜 讬讻讜诇讬诐 诇讛砖诇讬诐 讘讝讜 诇讗 诇转注谞讬转 讙诪讜专 讛讬讜 诪讻讜讜谞讬诐 讗诇讗 诇爪注讜专讬 谞驻砖讬讛讜 专"诇 诇讛讻谞注转 讬爪专诐 讜诇讗 诇砖诐 拽讘讬注讜转 转注谞讬转 诇讛转驻诇诇 讘讜 转驻诇转 转注谞讬转 讜讻谉 诪讛 砖讗诪专 专' 讗诇注讝专 讘专' 爪讚讜拽 讗谞讬 诪讘谞讬 讘谞讬讜 砖诇 住谞讜讗讛 讜驻注诐 讗讞转 讞诇 讟' 讘讗讘 讘砖讘转 讜谞讚讞讛 注讚 诇诪讞专 讜讛转注谞讬谞讜 讘讜 讜诇讗 讛砖诇诪谞讜讛讜 诪驻谞讬 砖讬"讟 砖诇谞讜 讛讬讛 诇讗 诇讻讜谞转 转注谞讬转 讗诇讗 诇爪注专 讗转 注爪诪诐 讜讗诐 讜讛专讬 专' 爪讚讜拽 讘砖注转 讞讜专讘谉 讛讬讛 讜讗"讻 专' 讗诇注讝专 讘谞讜 讗讞专 讞讜专讘谉 讜讛专讬 讘讟诇讛 诪讙诇转 转注谞讬转 砖诪讗 注讚讬谉 诇讗 讘讟诇讜讛 讗讜 砖诪讗 讗讜转诐 讛讚讜专讜转 砖诇 讻讛谞讬诐 讛住诪讜讻讬诐 诇讞讜专讘谉 拽讘诇讜 注诇讬讛诐 讬诪讬诐 讟讜讘讬诐 砖诇讛诐 讻砖诇 转讜专讛 讜讻谉 诪讛 砖讗诪专讜 讘专' 讬讜讞谞谉 砖讛讬讛 讗讜诪专 讗讛讗 讘转注谞讬转 注讚 砖讗讘讗 诇讘讬转讬 诇讗 诇讻讜谞转 转注谞讬转 讗诇讗 诇砖诪讜讟讬 谞驻砖讬讛 诪讘讬 谞砖讬讗讛 讻诇讜诪专 砖讛讬讜 诪住专讘讬谉 讘讜 诇讗讻讜诇 注诪讛诐 讜谞砖诪讟 诪讛诐 讘讻注讬谉 谞讚专 砖诇讗 讬讛讬讜 诪住专讘讬诐 讘讜 注诇 讻讱 讜诪"诪 诇诪讚谞讜 诪讚讘专讬诐 讗诇讜 讘诪讬 砖讗讬 讗驻砖专 诇讜 诇讛转注谞讜转 砖专讗讜讬 诇讜 诇爪注专 讗转 注爪诪讜 诇砖注讜转 讻诪讛 砖讗驻砖专 诇讜 讜讻谉 讛讚讘专 谞讗讛:



诪讙讚讜诇讬 讛诪讞讘专讬诐 讻转讘讜 砖讗诐 讗讻诇 讘讘讜拽专 诪注讟 讛讜讗讬诇 讜诪注讘讬专 讝诪谉 注拽专 住注讜讚转讜 讜拽讘诇 转注谞讬转 注诇 砖讗专 讛讬讜诐 砖转注谞讬转 讛讜讗 讜诪转驻诇诇 转驻诇转 转注谞讬转 讜讗讬谉 讗诇讜 讗诇讗 讚讘专讬诐 砖诇 转诪讛 讜砖诪讗 讛诐 住讜讘专讬诐 砖砖谞讬 讛诇砖讜谞讜转 砖诇 专讘 讞住讚讗 讞讜诇拽讬诐 讝讛 注诐 讝讛 讜驻住拽讜 讻诇砖讜谉 讗讞专讜谉 讜诇讗 讘讗 诇诪注讟 讗讻讬诇讛 讗诇讗 讘讞诇拽 讗讞专讜谉 砖讘讬讜诐 讜讝讛讜 砖诇讗 砖拽注讛 注诇讬讜 讞诪讛 讜讛讚讘专讬诐 诪转诪讬讛讬诐 讗诇讗 砖讻讘专 诪讬讞讜 讘讛诐 讙讚讜诇讬 讛诪讙讬讛讬诐 讜讬"诪 诇讚讘专讬讛诐 砖讛诇砖讜谉 讛讗讞专讜谉 诇注谞讬谉 谞讚专 谞讗诪专 砖讗诐 谞讚专 诇讛转注谞讜转 诇诪讞专 讗注"驻 砖转注谞讬转 砖注讜转 转注谞讬转 讗讬谉 谞讚专讜 诪拽讜讬讬诐 讗诇讗 讻砖砖拽注讛 注诇讬讜 讞诪讛 砖讗讬谉 砖诐 注谞讜讬 诪讜谞讞 讗诇讗 讘转注谞讬转 砖诇 讻诇 讛讬讜诐 讗讘诇 诇注谞讬谉 转注谞讬转 讗注"驻 砖讗讻诇 讬讻讜诇 诇讛转驻诇诇 转驻诇转 转注谞讬转 讜诇砖讜谉 专讗砖讜谉 砖讛讜讗 诇注谞讬谉 转注谞讬转 诇讜诪专 砖讗讬谞讜 诪转驻诇诇 注谞谞讜 讗讬谞讛 讛诇讻讛 讜讛讚讘专讬诐 讝专讬诐 讜讻谉 诪讛 砖讻转讘谞讜 讘拽讘诇讜 注讚 讞爪讬 讛讬讜诐 砖爪专讬讱 诇拽讘诇讜 诪讗转诪讜诇 讛讜讗 诪驻谞讬 砖讗讬谉 转注谞讬转 讘转讞诇转 讛讬讜诐 讗诇讗 讘拽讘诇讛 诪讗转诪讜诇 讜诪"诪 讬砖 讗讜诪专讬诐 砖讚讬讜 讘拽讘诇讛 住诪讜讱 诇砖注讜转 讛转注谞讬转 讜讬讙讬讚 注诇讬讜 专注讜 专"诇 讘转注谞讬转 砖诪讞爪讜转 讜诇诪注诇讛 砖诇讗 谞讗诪专 拽讘诇讛 诪讗转诪讜诇 讗诇讗 讘转注谞讬转 砖诇诐 讛讗 讘转注谞讬转 砖注讜转 讻诇 砖拽讘诇转讜 拽讜讚诐 砖讬讞讜诇讜 砖注讜转 讛转注谞讬转 讚讬讜 讜讗祝 诇讚注转 专讗砖讜谉 诪"诪 讗诐 讗诪专 讘转讜专转 谞讚专 讗讜 讻注讬谉 谞讚专 讛专讬 讘转注谞讬转 注讚 砖讗讘讗 诇讘讬转讬 讗讜 注讚 砖讗砖谞讛 驻专拽 讗讞讚 讗讜 讛诇讻讛 讗讞转 讞讬讬讘 诇拽讬讬诐 讚讘专讬讜 讜诪讜转专 诇讜 诇讗讻诇 讗讞专 砖拽讬讬诐 讚讘专讬讜 讜讗讬谉 诪转驻诇诇 讘讜 转驻诇转 转注谞讬转:



拽谞拽谞讬诐 砖诇 讙讜讬诐 讗驻讬诇讜 讛诐 砖诇 讞专住 诇讗讞专 讬"讘 讞讚砖 诪讜转专讬诐 诪转讜专转 讬砖谞谉 讘诇讗 讛讻砖专 砖注诇 讬讚讬 讗讚诐 讜讛讜讗 讛讚讬谉 砖讗祝 讘转讜讱 讬"讘 诪讜转专讬诐 讘诪诇讜讬 讜注专讜讬 讜讘砖讗专 诪讬谞讬 讛讻砖专 讻诪讜 砖讬转讘讗专 讘诪拽讜诪讜 讜讗诐 诇讗 讛讬讛 诪讻谞讬住 讘讛谉 诇拽讬讜诐 讚讬讜 讘砖讻砖讜讱 讘注诇诪讗 讗诐 讛讬讜 砖诇 注抓 讗讘诇 讘砖诇 讞专住 爪专讬讻讜转 讛讻砖专 讜讬砖 讗讜诪专讬诐 砖讗祝 讘砖诇 讞专住 讗讬谉 爪专讬讱 讘讛诐 讗诇讗 砖讻砖讜讱 讜讗讬谉 诇诪讚讬谉 诪讙转 讜诪讞抓 讜诪砖驻讱 砖讛爪专讻谞讜诐 讘谞讙讜讘 讗注"驻 砖讗讬谉 诪讻谞讬住 讘讛谉 诇拽讬讜诐 砖讗讬谉 讛讚讬谉 讘讛诐 讻谉 讗诇讗 诪转讜讱 砖诪砖转诪砖讬诐 讘讛诐 讘讬诪讬 讛讙转讜转 砖讛讬讬谉 讞诐 讜讬砖 诇诪讚讬谉 诪讛谉 诇讜诪专 砖讗祝 讘讻诇讬 注抓 讻诇 砖转讞诇转 转砖诪讬砖讜 讘讬讚 讙讜讬 爪专讬讱 谞讙讜讘 讜讘诪拽讜诪讜 讬转讘讗专 讘注"讛:





诪讛专砖"讗 - 讞讬讚讜砖讬 讛诇讻讜转

讙诪专讗 讙讜诪诇 谞驻砖讜 讗讬砖 讞住讚 讜注讜讻专 砖讗专讜 讻讜' 诇注讜诇诐 拽住讘专 专讘 讛讜谞讗 诪转注谞讬谉 诇砖注讜转 讜讛诪转注谞讛 讻讜' 讻爪"诇:


讘驻专砖"讬 讘讚"讛 讻讗讬诇讜 拽讚讜砖 讻讜' 讜诇讗 讗讘讜讗 讘注讬专 砖诇 讻讜' 专诪讬讝讗 讘注诇诪讗 讛讜讗:


讘讚"讛 讘讞诇讜拽 诇讘谉 讻讜' 砖诇谞讜 砖讘转讬 讛讬讚讬诐 讻讜' 讻爪"诇:


转讜住' 讘讚"讛 讻讗讬诇讜 拽讚讜砖 讛拽讘"讛 驻讬' 讜讛讗 讗诪专 诇注讬诇 砖谞拽专讗 拽讚讜砖 讻讜' 注讻"诇 讛砖转讗 诇驻讬专讜砖诐 驻专讬讱 砖驻讬专 诪专"讗 讗讚专"讗 讚讛讻讗 讗诪专 讻讗讬诇讜 拽讚讜砖 砖专讜讬 讻讜' 讜诇注讬诇 拽讗诪专 砖谞拽专讗 拽讚讜砖 讗讘诇 诇驻专砖"讬 诇讗 讬讚注讬谞谉 诇讻讜讬谉 诪讗讬 驻专讬讱 诪专"讗 讗讚专"讗 讛拽驻专 讚讛讗 专"讗 住转诪讗 拽讗诪专 谞诪讬 诇注讬诇 讚讗讬拽专讬 拽讚讜砖 讜爪专讬讱 注讬讜谉 [讗]:





诪讛专砖"讗 - 讞讬讚讜砖讬 讗讙讚讜转

注"讘 讘转讜讱  诪注讬讜 讻讜'. 注讬讬谉 驻专砖"讬 讜转讜住' 讜注讬"诇 注"砖 砖讗讻讬诇转 住注讜讚讛 讛讜讗 谞拽专讗 拽讚讜砖讛 讻诪"砖 驻"拽 讚注"讝 讙讘讬 讟讛专讛 诪讘讬讗讛 诇讬讚讬 拽讚讜砖讛 砖爪专讬讱 讗讚诐 诇拽讚砖 注爪诪讜 讘讗讻讬诇转讜 讚讻谉 讻转讬讘 讘讗住讜专讬 诪讗讻诇讜转 讜讛转拽讚砖转诐 讜讛讬讬转诐 拽讚讜砖讬诐 讻讜' 注"砖 讘讗讜专讱 讜诪砖谞讬 讚讜讚讗讬 讻谉 讛讜讗 讘诇讗 诪爪讬 爪注讜专讬 谞驻砖讬讛 讚讬砖 诇拽讚砖 注爪诪讜 讘讗讻讬诇转讜 讻诪"砖 拽讚砖 注爪诪讱 讘诪讜转专 诇讱 讻诪讘讜讗专 砖诐 讗讘诇 讛讬讻讗 讚诪爪讬 诇爪注讜专讬 谞驻砖讬讛 讟驻讬 谞拽专讗 拽讚讜砖 砖诇讗 讬讗讻诇 讻诇诇: 


谞拽专讗  讞住讬讚 砖谞讗诪专 讙讜诪诇 讜讙讜'. 注讬讬谉 驻专砖"讬 讜讬砖 诇拽讬讬诐 砖谞讬讛诐 诇驻讬专讜砖讜 砖讗讬谞谉 住讜转专讬谉 讙讜诪诇 谞驻砖讜 讗讬砖 讞住讚 讛讬讻讗 讚诪爪讬 诪爪注专 谞驻砖讬讛 讜注讜讻专 砖讗专讜 讗讻讝专讬 讛讬讻讗 讚诇讗 诪爪讬 诪爪注专 谞驻砖讬讛 诪讬讛讜 诇驻"讝 讛"诇 诇转诇诪讜讚讗 诇诪讬诪专 讘讚专"诇 谞拽专讗 讞住讬讚 讜谞拽专讗 注讜讻专 砖谞讗诪专 讙讜诪诇 谞驻砖讜 讗讬砖 讞住讚 讜注讜讻专 砖讗专讜 讗讻讝专讬 讜讚讜"拽:





专砖"砖

专砖"讬 讚"讛 讻讗讬诇讜 拽讚讜砖. 诪砖"讻 讛诪讛专砖"讗 注诇讬讜 (讘转讚"讛 讻讗讬诇讜) 讗"讗 诇讛讜诇诪讜 注"砖:



讙诪专讗 讘诪讛 砖讬诪砖 诪砖讛 讻诇 讝' 讬诪讬 讛诪诇讜讗讬诐. 讘讙讘讜"讗 讛拽砖讛 讗诪讗讬 诇讗 砖讗诇讜 谞诪讬 注诇 讬讜诐 讛砖诪讬谞讬 注"砖. 讜诇驻诇讗 砖诇讗 讛讘讬讗 诪讚讘专讬 讛转讜住' 讘注"讝 砖诐 讚"讛 讘诪讛 砖讻驻讬 砖讻转讘讜 砖诐 诪讬讜砖讘 讛讬讟讘 注"砖:



专砖"讬 讚"讛 讜讛"讙 诪讗讬 拽住讘专 专"讛. 讻讙讜谉 讝讛 砖诇讗 拽讘诇 转注谞讬转 砖诇 诇讬诇讛 讝讛 诪讗转诪讜诇 讻讜'. 谞"诇 讚专"诇 讚讗讬诇讜 讘砖注讛 砖拽讘诇 注诇讬讜 讛转注谞讬转 砖诇 讬讜诐 讛讬讛 诪转谞讛 讙诐 注诇 讛诇讬诇讛 砖讗讞专讬讜 讗讬谉 讝讛 谞拽专讗 转注谞讬转 砖注讜转 讻讬讜谉 砖爪专驻讛 诇讬讜诐 讛拽讜讚诐 讘拽讘诇讛 讗讞转 讛"诇 讻讬讜诪讗 讗专讬讻转讗:





讛讙讛讜转 讬注讘"抓

专砖"讬 讚"讛 专讘 讻讛谞讗 讻讜' 讻诇讜诪专 "讗专讜讙" 讛讬讛 讻爪状诇:





讘谉 讬讛讜讬讚注

诇职注讜止诇指诐 (讬执专职讗侄讛) [讬指诪止讚] 讗指讚指诐 注址爪职诪讜止 讻旨职讗执诇旨讜旨 拽指讚讜止砖讈 砖讈指专讜旨讬 讘旨职转讜止讱职 诪值注指讬讜, 砖讈侄谞旨侄讗直诪址专: (讛讜砖注 讬讗, 讟) "讘旨职拽执专职讘旨职讱指 拽指讚讜止砖讈". 谞专讗讛 诇讬 讘住"讚 诇讻谉 讗讜转讬讜转 '讘旨侄讟侄谉' 讘诪诇讜讗诐 讬砖 讘转讜讱 讘讬"转 诪住驻专 '拽指讚讜止砖讈' [410] 讜讘转讜讱 讟讬"转 诪住驻专 '拽指讚讜止砖讈' 讜讘转讜讱 谞讜"谉 诪住驻专 '谞指讗侄讛' [56] 讜诇讝讛 讗诪专 '讘旨职拽执专职讘旨职讱指 拽指讚讜止砖讈' 讘拽专讘 砖讛讜讗 讛讘讟谉 砖诇讱 讬砖 诪住驻专 拽讚讜砖 讻驻讜诇 砖谞讗讛 诇讛讬讜转 诇讱 拽讚讜砖 讻驻讜诇 诇讙讜祝 讜诇谞驻砖.



讛址讗讬 讘旨址专 讘旨值讬 专址讘 讚旨职讬指转执讬讘 讘旨职转址注植谞执讬转指讗, 讻旨址诇职讘旨指讗 诇值讬讻讜旨诇 砖讈值讬专讜旨转值讬讛旨. 谞专讗讛 诇讬 讘住"讚 讛讟注诐 讚谞拽讬讟 '讻旨址诇职讘旨指讗' 讚讛注讜住拽 讘转讜专讛 谞拽专讗 讘谉 诇讛拽讘"讛 讚讻转讬讘 (转讛诇讬诐 讘, 讝) '讗植住址驻职旨专指讛 讗侄诇 讞止拽 讛殖' 讗指诪址专 讗值诇址讬 讘职旨谞执讬 讗址转指旨讛', 讜诇讻谉 讝讛 砖诪转注谞讛 砖讘讝讛 诪讘讟诇 注住拽 讛转讜专讛 砖讘注讘讜专讜 谞拽专讗 讘谉, 诇讻谉 '诇值讬讻讜旨诇 讻旨址诇职讘旨指讗 砖讈值讬专讜旨转值讬讛旨' 讻讬 讻诇讘 [52] 讛讜讗 诪住驻专 讘谉 [52].
讗讜 讬讜讘谉 讗诪专讜 专讘讜转讬谞讜 讝"诇 (砖讘转 拽谞讛:) 爪讚拽讛 注砖讛 讛拽讘"讛 砖诪砖讛讛 讗讻讬诇转讜 讘诪注讬讜, 讜诇讻谉 讝讛 砖讛讜讗 诪转注谞讛 砖诇讗 讻讚转 讚注诇 讬讚讬 讛转注谞讬转 讬讘讗 诇讬讚讬 注讬爪讜专 砖砖讜讛讛 讗讻讬诇转讜 讘诪注讬讜, 讬讘讗 讻诇讘讗 砖砖讜讛讛 讗讻讬诇转讜 讘诪注讬讜 讜诇讬讻讜诇 砖讬专讜转讬讛.
讜注讜讚 谞专讗讛 诇讬 讘住"讚 讚讬讚讜注 注住拽 讛转讜专讛 注讜砖讛 转讬拽讜谉 讘讬爪讬专讛 讜讛转注谞讬转 注讜砖讛 转讬拽讜谉 讘注砖讬讛 讚讜拽讗 讜讻谞讝讻专 讘讚讘专讬 专讘讬谞讜 讛讗专"讬 讝"诇 讜讬讚讜注 讚拽诇讬驻转 讛讻诇讘讬诐 讛讬讗 讘注砖讬讛 讜讻诪讜 砖讗诪专 专讘讬谞讜 讛讗专"讬 讝"诇 讘讘讬讗讜专 驻专拽讬 砖讬专讛, 讻职旨诇指讘执讬诐 讗讜止诪职专执讬诐 '讘止旨讗讜旨 谞执砖职讈转址旨讞植讜侄讛 讜职谞执讻职专指注指讛 谞执讘职专职讻指讛 诇执驻职谞值讬 讛殖' 注止砖值讉谞讜旨' (转讛诇讬诐 爪讛, 讜), 砖讗讬谉 讗讜诪专讬诐 '讘讜专讗讬谞讜' 讗讜 '讬讜爪专讬谞讜' 讗诇讗 '注讜砖讬谞讜', 讜诇讻谉 讝讛 砖讛砖诇讬讱 注住拽 讛转讜专讛 砖注讜砖讛 转讬拽讜谉 讘讬爪讬专讛 讜讘讞专 讘转注谞讬转 砖讛讜讗 诪转拽谉 讘注砖讬讛 讚讜拽讗 讬讘讗 讻旨址诇职讘旨指讗 砖拽诇讬驻转讜 讘注讜诇诐 讛注砖讬讛 讜职诇值讬讻讜旨诇 砖讈值讬专讜旨转值讬讛旨.



讘旨址诪旨侄讛 砖讈执诪旨值砖讈 诪止砖讈侄讛 讻旨指诇 砖讈执讘职注址转 讬职诪值讬 讛址诪旨执诇旨讜旨讗执讬诐? 诇指讗 讛植讜指讛 讘旨职讬指讚值讬讛旨, 讗指讝址诇 讜职砖讈指讗执讬诇 讘旨值讬 诪执讚职专指砖讈指讗, 讗指诪职专讜旨 诇值讬讛旨: 讘旨职讞指诇讜旨拽 诇指讘指谉. 谞专讗讛 诇讬 讘住"讚 讛讟注诐 讻讬 诪砖讛 专讘讬谞讜 注"讛 讛讬讛 讘讞讬谞转 讛讘诇 砖讛讬讛 讘住讜讚 讗讜专 诪拽讬祝 讻诪讜 砖讻转讘 专讘讬谞讜 讛讗专"讬 讝"诇 讘砖注专 讛驻住讜拽讬诐 驻专砖转 讘诇拽, 讜诇讻谉 诇讘砖 讞诇讜拽 诇讘谉 讘转讻诇讬转 讛诇讬讘讜谉 砖专讜诪讝 诇讗讜专 诪拽讬祝 讘住讜讚 诇讘讜谞讛 讝讻讛 砖讛讜讗 住讜讚 讗讜专 诪拽讬祝 讜讻谉 讛讜讗 住讜讚 讟诇讬转 诇讘谞讛 砖讛讜讗 住讜讚 讗讜专 诪拽讬祝 讻谞讝讻专 讘讚专讜砖 讛爪讬爪讬转 讘住驻专 讛讻讜谞讜转.
讜讛讜住讬祝 专讘 讻讛谞讗 诇讘讗专 砖诇讗 讛讬讛 诇讜 讗执讬诪职专指讗, 讜驻讬专砖 专砖"讬 砖讛讬讛 诪讞讜讟 讗讞讚 讻诇 讛讞诇讜拽 讜诇讗 讛讬讛 讘讜 讞转讬讻讜转 转驻讜专讜转, 讜讝讛 讬专诪讜讝 诇讗讜专 诪拽讬祝 砖讗讬谞讜 诪转讞诇拽 诇讬讜"讚 住驻讬专讜转 讻讗讜专 驻谞讬诪讬, 讜讻诪讜 砖讗诪专 专讘讬谞讜 讝"诇 讘砖注专 讛讻讜谞讜转 讘住讜讚 讬"讗 住诪谞讬 讛拽讟讜专转.





讘谞讬讛讜

讗值讬谉 转旨址诇职诪执讬讚 讞指讻指诐 专址砖旨讈址讗讬 诇值讬砖讈值讘 讘旨职转址注植谞执讬转, 诪执驻旨职谞值讬 砖讈侄诪旨职诪址注值讟 诪执诪旨职诇侄讗讻侄转 砖讈指诪址讬执诐. 谞专讗讛 诇讬 讘住"讚 讛讻讜谞讛 注诇 驻讬 诪讛 砖讗诪专 专讘讬谞讜 讛讗专"讬 讝"诇 讻讬 讘注住拽 讛转讜专讛 诪诪砖讬讱 讛讗讚诐 诇谞驻砖讜 砖驻注 讜诪讝讜谉 诪诪拽讜诐 讙讘讜讛 砖讛讜讗 诪谉 讛讞讻诪讛 讘住讜讚 讜职讛址讞指讻职诪指讛 转职旨讞址讬侄旨讛 讘职注指诇侄讬讛指 (拽讛诇转 讝, 讬讘) 讻谞讝讻专 讘讝讜讛专 讘驻专砖转 讘砖诇讞 讜讛诐 住讜讚 诪讜讞讬谉 讚讙讚诇讜转, 讗诪谞诐 讘讬讜诐 转注谞讬转讜 谞讝讜谉 诪诪拽讜诐 讙专讜注 砖讛讜讗 诪诪讜讞讬谉 讚拽讟谞讜转 讘诇讘讚 讻谞讝讻专 讘砖注专 专讜讞 讛拽讜讚砖 讚祝 讬讗 注讬讬谉 砖诐. 讜讬讚讜注 讚讛谞驻砖 诪讻讜谞讬转 讘砖诐 砖诪讬诐 讻诪讜 砖谞讗诪专 专讝"诇 (住谞讛讚专讬谉 爪讗:) '讬执拽职专指讗 讗侄诇 讛址砖指旨讈诪址讬执诐 诪值注指诇' 讝讜 讛谞砖诪讛 '讜职讗侄诇 讛指讗指专侄抓 诇指讚执讬谉 注址诪旨讜止' (转讛诇讬诐 谞, 讚) 讝讛 讛讙讜祝, 讜诇讝讛 讗诪专 砖讛讜讗 诪诪注讟 讘诪诇讗讻转 砖诪讬诐 专讜爪讛 诇讜诪专 转讬拽讜谉 讜诪讝讜谉 讛谞砖诪讛 砖谞拽专讗转 '砖诪讬诐'.
讙诐 注讜讚 拽讗讬 注诇 注讜诇诪讜转 讛注诇讬讜谞讬诐 讙诐 讻谉 讻讬 讻讬讜谉 砖诪诪砖讬讱 诇谞驻砖讜 讬诪砖讱 讙诐 诇注讜诇诪讜转 讛注诇讬讜谞讬诐 砖讛诐 诪砖讜专砖 谞驻砖讜 讜诇诪讟讛 讜讝讛讜 砖讗诪专 诪旨职诪址注值讟 诪驻谞讬 砖诪讜砖讱 诪诪讜讞讬谉 讚拽讟谞讜转 讜诇讗 诪诪讜讞讬谉 讚讙讚诇讜转.


专址讘 讻旨址讛植谞指讗 诪址转职谞执讬: 讘旨职讞指诇讜旨拽 诇指讘指谉 砖讈侄讗值讬谉 诇讜止 讗执讬诪职专指讗. 驻讬专砖 专砖"讬 讛讬讛 诪讞讜讟 讗讞讚 讻诇 讛讞诇讜拽 讜诇讗 讻讘讙讚讬诐 砖诇谞讜 砖转诐 讞转讬讻讜转 讜转驻讜专讬诐 讘讬讞讚 讜注讬讬谉 讘住讛"拽 讘侄旨谉 讬职讛讜止讬指讚指注 诪讛 砖讻转讘转讬 讘住"讚 讟注诐 讘讚讘专 讝讛 注讬讬谉 砖诐.
讜注讜讚 谞专讗讛 诇讬 讘住"讚 讟注诐 讘讝讛 讚讬讚讜注 诪讛 砖讗诪专 讛讙讗讜谉 讛砖诇"讛 讝"诇 讚讻诇 诪爪讜讛 诪谉 专诪"讞 诪爪讜转 讬砖 讘讛 讻诇诇讜转 讻诇 讛专诪"讞 讜讛爪讚讬拽 砖讻讜讞讜 专讘 讗诐 讬注砖讛 诪爪讜讛 讻转拽谞讛 讘砖诇讬诪讜转 讬注砖谞讛 砖诇诪讛 讘驻专爪讜祝 砖诇诐 砖讬砖 讘讜 讻诇 专诪"讞 讗讘专讬诐 讜讝讛 讛讬讛 讻讜讞谉 砖诇 讗讘讜转讬谞讜 讛拽讚讜砖讬诐 讚讗诪专讜 专讝"诇 (讬讜诪讗 讻讞:) 拽讬讬诐 讗讘专讛诐 讗讘讬谞讜 注"讛 讻诇 讛诪爪讜转 讜讗驻讬诇讜 注专讜讘讬 转讘砖讬诇讬谉 讻讬 讘诪爪讜讛 讗讞转 诪谉 讝' 诪爪讜转 拽讬讬诐 讻诇 讛诪爪讜转 讜讗驻讬诇讜 砖诇 讚专讘谞谉 讗讱 注诪讗 讚讗专注讗 讻诇 讗讞讚 讬注砖讛 讛诪爪讜讛 讘讗讘专 讗讞讚 砖讛讬讗 转诇讜讬讛 讘讜 讚讜拽讗. 讜讘讝讛 诪讜讘谉 讛讟注诐 砖砖诪砖 诪砖讛 专讘讬谞讜 注"讛 讘讞诇讜拽 讛注砖讜讬 讻诇 讞诇拽讬诐 砖诇讜 讘讞讜讟 讗讞讚 诇专诪讜讝 砖诪爪讜讛 砖注讜砖讛 讗祝 注诇 驻讬 砖讛讬讗 诪爪讜讛 讗讞转 注讜砖讛 讘讛 驻专爪讜祝 砖诇诐 砖诪拽讬讬诐 讘讛 讻诇 讞诇拽讬诐 砖诇 专诪"讞 讗讬讘专讬诐.
讗讜 讬讜讘谉 讘住"讚 拽专讜讘 诇讝讛 讚讻诇 诪爪讜讛 讜转讬拽讜谉 砖注讜砖讬谉 讘谞讬 讗讚诐 讗讬谞诐 讬讻讜诇讬诐 诇注砖讜转 讻诇 讗讞讚 讜讗讞讚 讚讘专 砖诇诐 讗诇讗 爪专讬讱 诇讛爪讟专祝 注诪讜 注讜讚 诪注砖讬诐 砖诇 讗讞专讬诐 讜讻谉 讛转驻诇讛 砖讛讬讗 讘诪拽讜诐 注讘讜讚讛 讗讬谉 讛讬讞讬讚 讬讻讜诇 诇注砖讜转 转讬拽讜谉 砖诇诐 讘转驻讬诇讛 讻诪讜 砖注讜砖讬谉 讛爪讬讘讜专 砖讛诐 注砖专讛 诇驻讞讜转 讗讘诇 诪砖讛 专讘讬谞讜 注"讛 谞驻讬砖 讝讻讜转讬讛 讚讗祝 注诇 驻讬 砖注讜砖讛 讛诪爪讜讛 讜转驻诇讛 讘讬讞讬讚 注讜砖讛 讘讛 转讬拽讜谉 讻诪讜 诪爪讜讛 讜转驻诇讛 砖诇 专讘讬诐, 讜讗诪专讜 专讝"诇 诪谉 讛诪爪讜转 注讜砖讛 讞诇讜拽 砖诇 讗讜专 讜讻谉 诪讻诇 转驻诇讛 讜诇讻谉 诪砖讛 专讘讬谞讜 注"讛 讘讬诪讬 讛诪诇讜讗讬诐 砖诪砖 讘讞诇讜拽 诇讘谉 砖讛讜讗 讗专讜讙 诪讞讜讟 讗讞讚 诇专诪讜讝 砖注讘讜讚讛 砖注讜砖讛 讗讬谞讜 谞爪专讱 诇讛砖诇讬诪讛 诪讞诇讜拽 讗讞专讬诐 讜讗讬谞讜 爪专讬讱 砖讬转讞住专 讜讬爪讟专祝 注诪讜 讻诇讜诐 诪讝讜诇转讜 讜讙诐 谞讘讜讗转讜 讛讬转讛 拽讜诇 讘拽讜诇 讜砖谞讬讛诐 诪砖诇讜.
讜诪讛 砖砖讗诇讜 砖讗诇讛 讝讜 诇诪专 注讜拽讘讗, 砖讛讜讗 讛讬讛 谞砖讬讗 讜讗讘 讘讬转 讚讬谉 讘讘讘诇 讜讛讬讜 讻讜转讘讬谉 诇讜 讞讻诪讬 讗专抓 诇诪讗谉 讚讝讬讜 诇讬讛 讻讘专 讘转讬讛 砖诇诐 砖讛讬讜 专讜讗讬谉 谞讬爪讜抓 讗讜专 诪讗讬专 注诇 专讗砖讜 诪注讬谉 砖讛讬讛 诇诪砖讛 专讘讬谞讜 注"讛 讚谞拽专讗 讘转 讘转讬讛 讜诇讻讱 讘注转 砖讛诇讱 诇讛谞讝专 讜专讗讜 讛讗讜专 砖讛讬讛 注诇 专讗砖讜 讻讚讜讙诪转 诪砖讛 专讘讬谞讜 注"讛 砖讗诇讜 讗讜转讜 砖讗诇讛 讝讜 注诇 诪砖讛 专讘讬谞讜 注"讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讛讗 讚诪爪讬 诇爪注讜专讬. 注讬' 诇拽诪谉 讚祝 讻讘 注"讘 转讜讚"讛 专' 讬讜住讬:


砖诐 诇诪讞专 讛讜讗 诪转驻诇诇 转驻诇转 转注谞讬转. 诪讚讘专讬 专砖"讬 砖讘转 讻讚 注"讗 讚"讛 注专讘讬转 谞专讗讛 砖诇讗 讛讬讛 诇专砖"讬 砖诐 讛讙讬' 讻讗谉 转讬讘转 诇诪讞专:





讙讘讜专转 讗专讬

讬讞讬讚 砖拽讬讘诇 注诇讬讜 转注谞讬转 讗驻讬诇讜 讗讻诇 讻讜'. 诇谉 讘转注谞讬转 专砖"讬 驻讬专砖 诇讻讜诇讛 诪讬诇转讗 讚专讘 讛讜谞讗 讘讚诇讗 拽讬讘诇 注诇讬讜 转注谞讬转 讗诇讗 讬讜诐 讗' 讜拽诪"诇 讘专讬砖讗 讚讗注"讙 讚讗讻诇 讻诇 讛诇讬诇讛 讗驻"讛 诇诪讞专 诪转驻诇诇 转驻诇转 转注谞讬转 讜讘住讬驻讗 拽诪砖诪注 诇谉 讘诇谉 讘转注谞讬转讜 诇讬诇 诪讜爪讗讬 转注谞讬转 讗注"驻 砖讛讜讗 砖讞专讬转 讗讬谞讜 诪转驻诇诇 转驻讬诇转 转注谞讬转. 讜专"讞 讜讛专讬"祝 讙讜专住讬谉 讬讞讬讚 砖拽讬讘诇 注诇讬讜 转注谞讬转 讘' 讬诪讬诐 讝讛 讗讞专 讝讛 讻讜' 讜驻讬专讜砖 砖拽讬讘诇 注诇讬讜 讘' 讬诪讬诐 专爪讜驻讬诐 讘诪谞讞讛 砖诇 注专讘 讬讜诐 专讗砖讜谉 诇诪讞专 诪转驻诇诇 转驻诇转 转注谞讬转 讗注"驻 砖诇讗 拽讬讘诇 注诇讬讜 转注谞讬转 砖诇 讬讜诐 砖谞讬 讝讛 讘诪谞讞讛 砖诇 讬讜诐 专讗砖讜谉 讚讻讬讜谉 讚拽讬讘诇 注诇讬讜 讘诪谞讞讛 砖拽讜讚诐 转注谞讬转 砖诇 讬讜诐 专讗砖讜谉 讙诐 注诇 讬讜诐 砖谞讬 住讙讬 讘讛讻讬 诇谉 讘转注谞讬转讜 驻讬专讜砖 讛讬讻讗 砖诇讗 拽讬讘诇 注诇讬讜 转注谞讬转 讗诇讗 讬讜诐 专讗砖讜谉 讘诇讘讚 讜讘诇讬诇讛 砖诇讗讞专讬讜 谞诪诇讱 讜诇谉 讘转注谞讬转讜 诇诪讞专 讗讬谞讜 诪转驻诇诇 转驻诇转 转注谞讬转 讜诇讙讬' 讝讜 谞讬讞讗 诇讬 诪讛 砖讛拽砖讜 讛转讜住' 讗诪讗讬 谞拽讟 讬讞讬讚 爪讬讘讜专 谞诪讬 讗诪专讬谞谉 讘诪转谞讬转讬谉 讚注讜砖讬谉 砖诇砖 转注谞讬讜转 讜讗讜讻诇讬谉 讜砖讜转讬谉 诪砖讞砖讬讻讛 讜讛谞讬讞讜 讘爪"注 讜诇驻讬 讝讛 诇讗 拽砖讛 诪讬讚讬 讚讘爪讬讘讜专 诇讗 诪爪讬谞讜 砖讬讛讜 诪转注谞讬谉 砖谞讬 讬诪讬诐 专爪讜驻讬诐 讚转注谞讬转 爪讬讘讜专 讛讜讗 砖谞讬 讜讞诪讬砖讬 讜砖谞讬 讻讚转谞谉 讘诪转谞讬' 讜注讜讚 讚转注谞讬转 爪讬讘讜专 讗讬谉 爪专讬讱 拽讘诇讛 讻讚驻专讬' 诇拽诪谉 诪讻诇 诪拽讜诐 注诇 讙讬专住讗 讛讘' 讛拽砖讜 讛诪驻专砖讬诐 讗诪讗讬 谞拽讟 诇注谞讬谉 转驻诇转 转注谞讬转 诇诪讞专 讛讗 讘注专讘讬转 讘诇讬诇 讻谞讬住转 转注谞讬转 谞诪讬 诪转驻诇诇 转驻讬诇转 转注谞讬转 讻讚讗诪专讬' 讘驻专拽 讘' 讜讚讞拽讜 讘讝讛 讛专讘讛 讜诇讬 讗驻砖专 诇讜诪专 讚诪砖讜诐 讛讻讬 谞拽讟 诇诪讞专 讚住讘讬专讗 诇讬讛 讻诪讗谉 讚讗诪专 转驻诇转 注专讘讬转 专砖讜转 讘驻专拽 讚' 讚讘专讻讜转 (讚祝 讻"讜) 讜讗注"讙 讚诪讻诇 诪拽讜诐 诪爪讜讛 讗讬讻讗 讻讚驻讬' 讛转讜住' 讜讛诪驻专砖讬诐 讛转诐 讗驻"讛 讻讬讜谉 讚讘注诇讬诇讛 讻诇 讚讛讜 驻讟讜专 诪诪谞讛 讻讚讗诪专讬' 讘讬专讜砖诇诪讬 注诇讛 诇诪讟讛 讗讬谉 诪讟专讬讞讬谉 讗讜转讜 诇讬专讚 讜讻诪"砖 讛诪驻专砖讬诐 诪砖讜诐 讛讻讬 诇讗 驻住讬拽讗 诇讬讛 诇诪讞砖讘 转驻诇转 转注谞讬转 讚注专讘讬转 讗讘诇 讗讬谉 诇讜诪专 讚诪砖讜诐 讛讻讬 诇讗 谞拽讟 专讘 讛讜谞讗 诇转驻诇转 转注谞讬转 讚注专讘讬转 诪砖讜诐 讚住"诇 讻诪讗谉 讚讗诪专 讘驻"讚 讚讘专讻讜转 讚转驻诇转 诪谞讞讛 注讚 驻诇讙 讜诪讻讗谉 讜讗讬诇讱 讛讜讬 讝诪谉 转驻讬诇转 注专讘讬转 讗注"驻 砖注讚讬讬谉 讬讜诐 注讚 爪讗转 讛讻讜讻讘讬诐 讜讗诪专讬谞谉 讛转诐 讚诪驻诇讙 讛诪谞讞讛 诪转驻诇诇 砖诇 砖讘转 讘注专讘 砖讘转 讜砖诇 诪讜爪讗讬 砖讘转 讘砖讘转 讜讗讜诪专 拽讬讚讜砖 讜讛讘讚诇讛 注诇 讛讻讜住 讜讻讬讜谉 讚讗诐 讛转驻诇诇 注专讘讬转 诪驻诇讙 讛诪谞讞讛 讘讬讜诐 砖诇驻谞讬 讛转注谞讬转 讗讬谉 诪谉 讛讚讬谉 诇讜诪专 转驻诇转 转注谞讬转 讻讬讜谉 砖讗讬谞讜 注讬爪讜诪讜 砖诇 讬讜诐 转注谞讬转 讜诇讗 讚诪讬 诇拽讬讚讜砖 讜讛讘讚诇讛 讚砖讗谞讬 讛转诐 讚注讬拽专 诪爪讜转谉 讘诇讬诇讛 诇讬诇 砖讘转 讜诇讬诇 诪讜爪讗讬 砖讘转 讻讚讗诪专讬谞谉 讘驻专拽 注专讘讬 驻住讞讬诐 诪讬 砖诇讗 拽讬讚砖 讘诇讬诇 砖讘转 诪拽讚砖 讜讛讜诇讱 讻诇 讛讬讜诐 讜诪讬 砖诇讗 讛讘讚讬诇 讘诪讜爪讗讬 砖讘转 诪讘讚讬诇 讜讛讜诇讱 讗诇诪讗 注讬拽专 诪爪讜讜转谉 讘诇讬诇讛 诪砖讜诐 讛讻讬 诪驻诇讙 讛诪谞讞讛 讜讗讬诇讱 谞讙专专 讗讞专 讛诇讬诇讛 讛讘讗 诇注谞讬谉 拽讬讚讜砖 讜讛讘讚诇讛 讗讘诇 转驻诇转 转注谞讬转 注讬拽专讜 讘讬讜诐 砖讛讜讗 诪转注谞讛 讜诇讗 讘诇讬诇讛 砖拽讜讚诐 诇讬讜诐 砖讛专讬 讗讜讻诇 讜砖讜转讛 讻诇 讛诇讬诇讛 讗诇讗 砖讛诇讬诇讛 谞讙专专转 讗讞专 讛讬讜诐 讚讻转讬讘 讜讬讛讬 注专讘 讜讬讛讬 讘讜拽专 讬讜诐 讗讞讚 讗讬谞讜 讘讚讬谉 砖讛诇讬诇讛 砖讗讬谞讛 讘讗讛 诇讚讬谉 转驻诇转 转注谞讬转 讗诇讗 注诇 讬讚讬 讙专讬专讛 砖诇 讬讜诐 砖讛讬讗 转讙专专 注诇 讬讚讛 讗转 驻诇讙 讛诪谞讞讛 诇转驻诇转 转注谞讬转 讚讛讜讛 诇讬讛 讙专讬专讛 讚讙专讬专讛 讜讻讜诇讬 讛讗讬 诇讗 讗诪专讬谞谉 讻讚讗诪专讬谞谉 讘专讬砖 驻专拽 讝' 讚砖讘转 (讚祝 注') 讙专讬专讛 讗讞转 讗诪专讬谞谉 讙专讬专讛 讚讙专讬专讛 诇讗 讗诪专讬' 讜讗驻讬诇讜 诇诪讗谉 讚驻诇讬讙 讛转诐 讜讗诪专 砖诐 讙专讬专讛 讗讞转 讛讬讗 讗驻砖专 讚诪讜讚讛 讛讻讗 讚讙专注 讟驻讬 诪讛转诐 讜讻讬讜谉 砖讻谉 诇讗 驻住讬拽讗 诇讬讛 诇专讘 讛讜谞讗 讘砖诪注转讬谉 诇诪谞拽讟 诇转驻讬诇转 转注谞讬转 讚诇讬诇讛 讚讛讗 讗诐 诪转驻诇诇 注专讘讬转 拽讜讚诐 讛诇讬诇讛 诪驻诇讙 讛诪谞讞讛 讜讗讬诇讱 拽讜讚诐 讛诇讬诇讛 讗讬谉 诪转驻诇诇 诇转驻诇转 转注谞讬转 诇讙诪专讬 讜讘驻专拽 讘' 讚砖讘转 讚讞砖讬讘 诇注专讘讬转 讘转驻诇转 转注谞讬转 诪讬讬专讬 讘诪转驻诇诇 注专讘讬转 讘诇讬诇 讛转注谞讬转 诪诪砖 讗讬 谞诪讬 讬砖 诇驻专砖 讚诇诪讗谉 讚讗诪专 诪转驻诇诇 转驻诇转 注专讘讬转 讘讬讜诐 诪驻诇讙 讛诪谞讞讛 讜讗讬诇讱 诇讗 转讬拽谞讜 诇转驻诇转 转注谞讬转 注专讘讬转 讻诇 注讬拽专 讗驻讬诇讜 讘诪转驻诇诇 诇注专讘讬转 讘诇讬诇讛 诪诪砖 讛讜讗讬诇 讜讬讻讜诇 诇讛转驻诇诇 诪驻诇讙 讛诪谞讞讛 讜讗讬诇讱 诇讗 驻诇讜讙 专讘谞谉 讘讬谉 诪转驻诇诇 讘诇讬诇讛 诇诪转驻诇诇 诪驻诇讙 讛诪谞讞讛 讜讛讛讬讗 讚驻专拽 讘' 讚砖讘转 讚诪转驻诇诇 注专讘讬转 转驻诇转 转注谞讬转 讗转讬讗 讻诪讗谉 讚讗诪专 讚转驻诇转 讛诪谞讞讛 注讚 讛注专讘 讜诇讚讬讚讬讛 讗讬 讗驻砖专 诇讛转驻诇诇 注专讘讬转 注讚 讛诇讬诇讛 诪诪砖 诪砖讜诐 讛讻讬 诪转驻诇诇 诇转驻诇转 转注谞讬转 讘诇讬诇讛 讚讗讬谉 讻讗谉 诇注讜诇诐 诇注谞讬谉 转驻讬诇转注专讘讬转 砖讗驻砖专 诇讘讗 诇讬讚讬 讙专讬专讛 讚讙专讬专讛 诇讙讘讬 转驻诇转 转注谞讬转:


讗讘诇 讗讬 讗驻砖专 诇讜诪专 讻谉 讚讛讗 讛转诐 讘驻专拽 讚' 讚讘专讻讜转 讗诪专讬谞谉 专讘 讛讜谞讗 讜专讘谞谉 诇讗 诪爪诇讬 诇转驻诇转 注专讘讬转 注讚 诇讗讜专转讗 讜诇讗 诪驻诇讙 讛诪谞讞讛 讗诇诪讗 住讘讬专讗 诇讛讜 讚讗讬谉 讝诪谉 注专讘讬转 注讚 讛诇讬诇讛 讜讗驻讬诇讜 讛讻讬 谞拽讟 诇诪讞专 诪转驻诇诇 转驻诇转 转注谞讬转 讗讘诇 讘诇讬诇讛 诇讗 讗诇讗 讜讚讗讬 转讬专讜抓 讛专讗砖讜谉 讛讜讗 注讬拽专:


注讜讚 讬砖 诇讜诪专 讚讜讚讗讬 讻诇 讝诪谉 砖诪讜转专 诇讜 诇讗讻讜诇 讜诇砖转讜转 讘诇讬诇 转注谞讬转 讗诐 诪转驻诇诇 注专讘讬转 讘讗讜转讜 砖注讛 讜讚讗讬 讗讬谞讜 诪转驻诇诇 转驻诇转 转注谞讬转 讜讛讗 讚讗诪专讬谞谉 讘驻"讘 讚砖讘转 讚注专讘讬转 诪转驻诇诇 转驻诇转 转注谞讬转 讛讬讬谞讜 讘诪转驻诇诇 诪拽专讬讗转 讛讙讘专 诇专讗讘"砖 讗讜 讘讙诪专 讜住讬诇拽 诇专讘讬 诇拽诪谉 讚讻讬讜谉 讚诪讗讜转讛 砖注讛 讞诇 注诇讬讜 讛转注谞讬转 砖讗住讜专 诇讗讻讜诇 讜诇砖转讜转 诪讻讗谉 讜讗讬诇讱 诪转驻诇诇 转驻讬诇转 转注谞讬转 讜诇驻讬 讝讛 诇讬转讗 诇讛讗讬 住讘专讗 讚驻讬专砖转讬 讚诇讗 驻诇讜讙 专讘谞谉 讗讘诇 讘诪转驻诇诇 注专讘讬转 讘注专讘 砖注讚讬讬谉 诪讜转专 诇讗讻讜诇 讗讬谉 诪转驻诇诇 讜讻讬讜谉 讚诇讗 驻住讬拽讗 诇转驻诇转 转注谞讬转 讘注专讘讬转 诪砖讜诐 讛讻讬 谞拽讟 专讘 讛讜谞讗 诇诪讞专 讜讗注"驻 砖讛专讗"砖 讻转讘 砖专砖"讬 讛讘讬讗 转讜住驻转讗 砖讗讜讻诇 讜砖讜转讛 讻诇 讛诇讬诇讛 讜诪转驻诇诇 转驻诇转 转注谞讬转 讜讬砖 砖专讜讬 讘转注谞讬转 讜讗讬谉 诪转驻诇诇 转驻诇转 转注谞讬转 讻讗谉 讘讻谞讬住转讜 讻讗谉 讘讬爪讬讗转讜. 讗诇诪讗 讗注"驻 砖注讚讬讬谉 诪讜转专 诇讗讻讜诇 讗驻"讛 诪转驻诇诇 转驻诇转 转注谞讬转 讬"诇 讚讛讛讬讗 转讜住驻转讗 诇讗 诪注专讘讬转 诪讬讬专讬 讗诇讗 诪砖诇 砖讞专讬转 讜拽专讬 诇讛 讘讻谞讬住转讜 讛讜讗讬诇 讜讗讜讻诇 讜砖讜转讛 讻诇 讛诇讬诇讛 讜诇讗 讞诇 注诇讬讜 讛转注谞讬转 注讚 讛讘讜拽专 砖讛讜讗 讝诪谉 转驻诇转 砖讞专讬转 讜讗注"驻 砖讛专讗"砖 诪讬讬转讬 诇讛 诪转驻诇转 转注谞讬转 讚注专讘讬转 诪讻诇 诪拽讜诐 讬砖 诇讜诪专 讚讛转讜住驻转讗 诇转驻诇转 砖讞专讬转 拽专讬 诇讛 讘讻谞讬住转讜 讜讻讚驻讬专砖转讬 讜注讜讚 诇砖讜谉 讛转讜住驻转讗 砖讛讘讬讗 专砖"讬 讗讬谞讜 讻谉 讚讘驻专拽 讘' 讚砖讘转 (讚祝 讻"讚) 讻转讘 专砖"讬 讜讘转砖讜讘转 讛讙讗讜谞讬诐 诪爪讗转讬 讘专讬讬转讗 砖谞讜 专讘讜转讬谞讜 驻注诪讬诐 砖讗讚诐 砖专讜讬 讘转注谞讬转 讜讗讬谞讜 诪转驻诇诇 驻注诪讬诐 砖讗讬谞讜 砖专讜讬 讘转注谞讬转 讜诪转驻诇诇 讛讗 讻讬爪讚 讻讗谉 讘讻谞讬住转讜 讻讗谉 讘讬爪讬讗转讜 讜讛砖转讗 讬砖 诇讜诪专 讚讗转驻诇转 砖讞专讬转 拽讗讬 讜诪讬讬专讬 讘讙诪专 讜住诇拽 讗讜 讬砖谉 讚讻讘专 讞诇 注诇讬讜 讛转注谞讬转 讜拽专讜讬 诇讬讛 讗讬谞讜 砖专讜讬 讘转注谞讬转 讻讬讜谉 讚讗讻转讬 讛讜讗 砖讘注 诪讗讻讬诇转讜 讜讘讻专住 诪诇讗讛 讛讜讗 诪转驻诇诇 讜讗注"驻 砖专砖"讬 砖诐 讗讬谞讜 诪驻专砖 讻谉 讗驻"讛 讗驻砖专 诇讛 讻讚驻讬专砖转讬:


讜讗讬谉 诇讛拽砖讜转 讗讛讗 讚驻讬专砖转讬 诪讛讗 讚讗诪专讬谞谉 讛转诐 讬诪讬诐 砖讗讬谉 讘讛诐 拽专讘谉 诪讜住祝 讻讙讜谉 砖谞讬 讜讞诪讬砖讬 讜砖谞讬 砖诇 转注谞讬转 讜诪注诪讚讜转 诪转驻诇诇 讬"讞 讜讗讜诪专 诪注讬谉 讛诪讗讜专注 讘砖讜诪注 转驻讬诇讛 驻讬专讜砖 转驻诇转 转注谞讬转 讜讗讬谉 讘讛诐 拽讬讚讜砖 注诇 讛讻讜住 讜讗讬谉 讘讛谉 讛讝讻专讛 讘讘专讻转 讛诪讝讜谉 讜讛砖转讗 讗诐 讗讬转讗 讚讛讗讬 讗讜诪专 诪注讬谉 讛诪讗讜专注 讛讜讗 讘讞诇 注诇讬讜 讛转注谞讬转 讜讻讘专 谞讗住专 讘讗讻讬诇讛 讗诐 讻谉 诇诪讛 诇讬 诇诪讬转谞讬 讚讗讬谉 讘讛诐 拽讬讚讜砖 注诇 讛讻讜住 讚讛讬讬谞讜 拽讜讚诐 讛住注讜讚讛 讻讚专讱 砖诪拽讚砖讬谉 讘砖讘转 讜讬"讟 驻砖讬讟讗 讚诇讗 讚讛讗 注讚讬讬谉 诪讜转专 诇讗讻讜诇 讜诇讗 讞诇 注诇讬讛 讛转注谞讬转 讬砖 诇讜诪专 讜讚讗讬 诇讗 爪专讬讱 诇诪讬转谞讬 讗诇讗 讗讬讬讚讬 讚转谞讬 专讬砖讗 讛转诐 讙讘讬 讬诪讬诐 砖讬砖 讘讛诐 拽专讘谉 诪讜住祝 讻讙讜谉 专"讞 讜讞讜诇讜 砖诇 诪讜注讚 讗讬谉 讘讛诐 拽讚讜砖讛 注诇 讛讻讜住 转谞讬 谞诪讬 讛讻讬 讘住讬驻讗 讜转讚注 讚讘诇讗讜 讛讻讬 诇诪讛 诇讬讛 诇诪转谞讬 讘住讬驻讗 讗讬谉 讘讛诐 拽讚讜砖讛 驻砖讬讟讗 讜讻讬 诪讗讬 拽讚讜砖讛 讬砖 讘讛诐 讗诇讗 讜讚讗讬 诪砖讜诐 讗讬讬讚讬 谞拽讟 诇讛 讜讘专讬砖讗 砖驻讬专 讛讜讛 讗诪讬谞讗 讚讬砖 诇拽讚砖 讘讬诪讬诐 砖讬砖 讘讛诐 拽专讘谉 诪讜住祝 砖讛谉 讬诪讬诐 诪拽讜讚砖讬诐 讜讗驻讬诇讜 讗诐 转讚讞讛 诇讛讗讬 转讚注 讘讚讜讞拽 讚转谞讬 讗讬谉 讘讜 拽讬讚讜砖 诪砖讜诐 讚讛讗 讙讜驻讛 拽诪砖诪注 诇谉 讚讗讬 讛讬讛 砖讬讬讱 讘讛讜 拽讚讜砖讛 讛讬讛 诪拽讚砖 讗注"讙 讚讗讻转讬 诇讗 讞诇 注诇讬讜 讛转注谞讬转 砖讛专讬 讗讜讻诇 讜砖讜转讛 讗讞"讻 讜讗转讗 诇诇诪讜讚 讜诇讙诇讜转 讘讝讛 讛讗 讚转谞讬讗 讜讗讜诪专 诪注讬谉 讛诪讗讜专注 讘砖讜诪注 转驻讬诇讛 讚讛讬讬谞讜 转驻讬诇转 转注谞讬转 讚砖讬讬讱 讘讛讜 驻讬专讜砖 讘讚注转讬讚 诇讗讻讜诇 讗讞专 讻讱 讜讗注"讙 讚诇讗 讞诇 讛转注谞讬转 注讚讬讬谉 讜诪"诪 讘诇讗 讛讗讬 转讚注 讬砖 诇讜诪专 讚诪砖讜诐 讗讬讬讚讬 谞拽讟 诇讛 讜讻诪讛 砖讻转讘转讬:


诪讗讬 拽住讘专 专讘 讛讜谞讗 住"诇 讗讬谉 诪转注谞讬谉 诇砖注讜转 讻讜'. 驻讬' 专砖"讬 讚讗讬谉 诪拽讘诇讬谉 转注谞讬转 诇砖注讜转 讻讙讜谉 讝讛 砖诇讗 拽讬讘诇 转注谞讬转 砖诇 诇讬诇讛 讝讛 诪讗转诪讜诇 讻讚拽转谞讬 诇谉 讘转注谞讬转讜 讚诪砖诪注 诪讗诇讬讜 讻砖讛讞砖讬讱 讜讘讗 诇住注讜讚 讜注诪讚 讜诇讗 讗讻诇 讻诇讜诪专 砖讛讬讛 讘讚注转讜 诇讗讻讜诇 注讚 砖注讘专 诪拽爪转 讛诇讬诇讛 砖注讛 讗讞转 讗讜 砖转讬 砖注讜转 讜讗讞"讻 谞诪诇讱 讜诇谉 讘转注谞讬转讜 诪砖诪注 诪驻讬专讜砖讜 讚诪砖讜诐 讛讻讬 拽专讗 诇转注谞讬转 讛诇讬诇讛 转注谞讬转 砖注讜转 诪砖讜诐 砖讘转讞讬诇转 讛诇讬诇讛 讛讬讛 讘讚注转讜 诇讗讻讜诇 讜讗讞"讻 谞诪诇讱 讜诇谉 讘转注谞讬转讜 讛讗 讗讬诇讜 拽讬讘诇 注诇讬讜 转注谞讬转 诇讬诇讛 诪讗转诪讜诇 讛讜讛 诇讬讛 转注谞讬转 讙诪讜专 讚讛讻讬 谞诪讬 驻讬' 诇注讬诇 诇谉 讘转注谞讬转讜 砖诇谉 讻诇 讗讜转讜 讛诇讬诇讛 诇砖诐 转注谞讬转 注讚 讛讘讜拽专 讜讛专讘讛 拽砖讛 诇讬 诇讜诪专 讚转注谞讬转 诇讬诇讛 讘诇讗 讬讜诪讜 讬讛讬讛 谞讞砖讘 诇转注谞讬转 讙诪讜专 讜讗注"讙 讚讬讜诐 讘诇讗 诇讬诇讛 讛讜讬 转注谞讬转 讗讘诇 诇讬诇讛 讘诇讗 讬讜诐 诇讗 诪爪讬谞讜 砖讬讛讬讛 转注谞讬转 讜讗讬谉 讝讛 讗诇讗 转注谞讬转 砖注讜转 讗讘诇 讗讬谞讬 讬讜讚注 诇诪讛 诇讗 驻讬专砖讜 讻驻砖讜讟讜 砖诇谉 讘转注谞讬转 讛讬讬谞讜 转注谞讬转 砖注讜转 讻讬讜谉 讚讗讬谉 诪转注谞讛 讘讬讜诐 注讚 讛诇讬诇讛 讗注"驻 砖诪转注谞讛 讻诇 讛诇讬诇讛 诇砖诐 转注谞讬转 讗讬谉 讝讛 讗诇讗 转注谞讬转 砖注讜转 讘注诇诪讗 讜诇讗 诪讬讬专讬 讻诇诇 诪谞诪诇讱 讜讗讘讬讬 讚讞讬 诇讛 讜讛讻讬 讙讬专住转 住驻专讬诐 讚讬讚谉 砖讗谞讬 讛转诐 讚讗讬讻讗 砖注讜转 讚诇讬诇讛 讚诇讗 拽讬讘诇 注诇讬讜 诪注讬拽专讗:


讜谞专讗讛 诇讬 讚讟注讜转 住讜驻专 讛讜讗 讚诪砖诪注 砖讛讬讛 讚注转讜 诇讗讻讜诇 讜谞诪诇讱 讗讞专 讻讱 讜讙诪专 讛诇讬诇讛 讘转注谞讬转讜. 讜诇讬转讗 讚诇讗讘讬讬 诇讗 转诇讬讗 讻诇诇 讘谞诪诇讱 讗诇讗 诪讛讗讬 讟注诪讗 讚诇讗 拽讬讘诇 注诇讬讜 诇讞讜讚 讗诇讗 讛讻讬讙专住讬谞谉 砖讗谞讬 讛转诐 讚诇讗 拽讬讘诇 注诇讬讜 诪注讬拽专讗 讜讻谉 讙讜专住 讛专讗"砖. 讜讻谉 谞专讗讛 砖讛讻讬 讙讬专住转 专砖"讬 砖驻讬专砖 砖讗谞讬 讛转诐 讛讬讻讗 讚讛转注谞讛 诪讗转诪讜诇 讜讘诇讬诇讛 诇谉 讘转注谞讬转讜 讚诇讗 拽讬讘诇讛 注讬诇讜讬讛 砖诇讗 拽讬讘诇 注诇讬讜 转注谞讬转 讝讛 讘驻谞讬 注爪诪讜 诪讗转诪讜诇 讜讻讜'. 诪专 注讜拽讘讗 讗讬拽诇注 诇讙谞讝拽 讘注讜 诪讬谞讬讛 讻讜' 讛讻讬 讙讬专住转 专砖"讬 讜诇讗 讙专住讬谞谉 专' 注拽讬讘讗 讚讛讜讗 诇讗 讛讬讛 诪住转驻拽 讘讝讛 讜拽砖讛 诇讬 讗讬 诪专 注讜拽讘讗 讙专住讬谞谉 讗诪讗讬 诪住驻拽讗 诇讬讛 讛讗 讚拽谞拽谞讬诐 砖诇 注讜讘讚讬 讻讜讻讘讬诐 讜诪砖诪注 讚住"诇 砖诪讗 诪讜转专讬谉 诪讬讚 讛讗 诪砖谞讛 砖诇讬诪讛 砖谞讬谞讜 讘驻专拽 讘' 讚诪住讻转 注"讗 (讚祝 讻"砖) 讚讗住讜专讬谉 讗诇讗 讜讚讗讬 专' 注拽讬讘讗 讙专住讬谞谉 注讜讚 讛拽砖讛 专砖"讬 讚讗讬 专"注 讛讜讬 讘诇砖讜谉 讘专讬讬转讗 讛讜讬 诪砖转诪注 讘讬讛 诪注砖讛 讘专' 注拽讬讘讗 诇讗 拽砖讛 诪讬讚讬 讚诇拽诪谉 驻"讙 (讚祝 讻"讚) 诪讘讬讗 讻诪讛 讚讘专讬诐 诪专' 讞谞讬谞讗 讘谉 讚讜住讗 讜诇讗 拽讗诪专 诇讛 讘诇砖讜谉 讘专讬讬转讗 专讘讬 讞谞讬谞讗 讘谉 讚讜住讗 讛讜讛 讗讝讬诇 讘讗讜专讞讗 专"讞 讘谉 讚讜住讗 讛讜讛 诇讬讛 注讬讝讬 讜讻讜' 讜讗注"讙 砖讙诐 讛讜讗 讛讬讛 转谞讗 讜讙诐 讛转讜住' 讘驻"讘 讚注"讗 讚讞讜 讘讛 讜讗诪专讜 讚讻讛讗讬 讙讜讜谞讗 诪爪讬谞讜 讘讛专讘讛 诪拽讜诪讜转 砖诪讝讻讬专 诪注砖讛 讘专' 注拽讬讘讗 讘诪讛 砖讬诪砖 诪砖讛 讻诇 砖讘注转 讬诪讬 讛诪诇讜讗讬诐 讜拽砖讛 诇讬 讗诪讗讬 拽讗诪专 砖讘注转 讛讗 讘砖诪讬谞讬 谞诪讬 砖讬诪砖 讻讚驻专砖讬谞谉 讘驻专砖讛 砖诪讬谞讬 讚转诪讬讚 讛拽专讬讘 诪砖讛 讘砖诪讬谞讬 讜诇讗 讛拽专讬讘讜 讗讛专谉 讜讘谞讬讜 讗诇讗 诪讛 砖讘讗 讞讜讘讛 诇讘讜 讘讬讜诐 讘诇讘讚





驻转讞 注讬谞讬诐

诇讬讻讜诇 讻诇讘讗 砖讬专讜转讬讛. 砖诪注转讬 讘砖诐 讛专讘 讛讞住讬讚 讛诪拽讜讘诇 讻诪讛专"专 讘谞讬诪讬谉 讛讻讛谉 讝诇讛"讛 讗讘"讚 讘拽拽"讬 专讬讙讬讬"讜. 砖驻讬专砖 讘诪"砖 讘讝讛专 讛拽讚讜砖 讚讻砖讬砖专讗诇 注讜砖讬诐 专爪讜谞讜 砖诇 诪拽讜诐 讗砖 砖注诇 讛诪讝讘讞 讛讬讛 谞专讗讛 讻讗专讬 讜讗诐 讗讬谉 注讜砖讬诐 专爪讜谞讜 砖诇 诪拽讜诐 讛讬讛 谞专讗讛 讻讻诇讘 讜讬讚讜注 砖砖诇讞谞讜 砖诇 讗讚诐 讛讜讗 讻诪讝讘讞 讜讛转注谞讬转 讻诪讜 讛拽专讘谉 砖讗砖 讛转注谞讬转 诪诪注讟 讞诇讘讜 讜讚诪讜 讜讛转"讛 讚讬转讬讘 讘转注谞讬转讗 讛讜讬 讻讗讬谉 注讜砖讛 专爪讜谞讜 砖诇 诪拽讜诐 讜砖诇讞谞讜 砖讛讜讗 讻诪讝讘讞 讜讛转注谞讬转 砖讛讜讗 讻拽专讘谉 诇讬讻讜诇 讻诇讘讗 砖讬专讜转讬讛 讻诪讜 砖谞专讗讛 讚诪讜转 讻诇讘 讗诐 讗讬谞诐 注讜砖讬诐 专爪讜谞讜 砖诇 诪拽讜诐 讜诇讗 谞专讗讛 讻讗专讬 讜讚讜拽 讛讟讘:


讗讬谉 转注谞讬转 爪讘讜专 讘讘讘诇. 讻转讘讜 转讜住驻讬 讛专讗"砖 讜专讘讬谞讜 讗讘讬 讛注讝专讬 驻讬专讜砖 诇驻讬 砖讗讬谉 砖诐 谞砖讬讗 讚讙讝专 讻讚讗诪专讜 讘讬专讜砖诇诪讬. 诇拽讜讟讬 诪讛专"讗 驻诇讬祝 讻"讬 讜注诪"砖 讗谞讬 讘注谞讬讬 讘住驻专 讛拽讟谉 讘专讻讬 讬讜住祝 讗"讞 住讬' 转拽注"讛 注"砖:


转讜住' 讚"讛 讬讞讬讚 砖拽讘诇 注诇讬讜 讜讻讜' 转讬诪讛 讜讻讜' 谞"诇 诪谞讞诐 讚讬 诇讜谞讝讗谞讜 诇讛讻讬 谞拽讟 讬讞讬讚 诪砖讜诐 讚讘注讬 诇讜诪专 诪注砖讬诐 诪砖讜谞讬诐 讗讻诇 讻诇 讛诇讬诇讛 讜诇谉 讘转注谞讬转讜 讜讗讬谉 讚专讱 爪讘讜专 讘讻讱. 诇拽讜讟讬 诪讛专"讗 驻诇讬祝 讻"讬:


转讜住' 讚"讛 诇谉 讘转注谞讬转. 讻诇 讝讛 讛讚讘讜专 讛讙讛讛. 讜诪"砖 讜讘讟讜专 讗专讞 讞讬讬诐 讜讻讜' 讝讛 诪讗讞专讜谉 讜谞拽讘注 讘讟注讜转 诇拽讜讟讬 诪讛专"讗 驻诇讬祝 讻"讬:


讻诪讛 砖诪砖 诪砖讛 讜讻讜' 注诪"砖 讛转讜住' 讘注"讝 讚祝 诇"讚 讜注诪"砖 讛专讘 讬驻讛 诪专讗讛 驻"拽 讚讬讜诪讗 注"砖:

